

**แผนปฏิบัติการป้องกันและปราบปรามการทุจริต**

**ประจำปีงบประมาณ พ.ศ.2559**

****

**ของ**

**เทศบาลตำบลโกรกแก้ว**

**อำเภอโนนสุวรรณ จังหวัดบุรีรัมย์**

**คำนำ**

การทุจริตเป็นปัญหาใหญ่ของสังคมไทยมาเป็นเวลานานและฉุดรั้งความเจริญก้าวหน้าการพัฒนาศักยภาพและขีดความสามารถในการแข่งขันของประเทศ ซึ่งในปัจจุบันได้ทวีความรุนแรงขึ้นอย่างต่อเนื่องทำให้เกิดความเสียหายในวงกว้าง โดยส่งผลกระทบต่อระบบเศรษฐกิจ ระบบสังคม ระบบการเมืองการปกครองและ การบริหารราชการเป็นอย่างมาก การแก้ปัญหาการทุจริตจึงเป็นสิ่งสำคัญที่หน่วยงานในภาครัฐซึ่งเป็นหน่วยงานหลักในการขับเคลื่อนประเทศไทย ให้มีความเจริญก้าวหน้าสามารถแข่งขันกับต่างประเทศได้อย่างทัดเทียมที่จะต้องประสานความร่วมมือทั้งภาคเอกชนและภาคประชาสังคมเพื่อร่วมกันพัฒนาปรับปรุงระบบการบริหารจัดการและพัฒนาคนควบคู่ไปพร้อมๆกัน โดยการปลูกฝังความซื่อสัตย์สุจริต รับผิดชอบ มีวินัย ตลอดจนค่านิยมอื่นๆ ที่ถูกต้อง รวมทั้งเข้าใจวิถีดำเนินชีวิตที่สมควรและมีคุณค่า ประกอบกับคณะรักษาความสงบแห่งชาติ หรือ คสช.ได้มีคำสั่งที่ 69/2557 เรื่อง มาตรการป้องกันและแก้ไขปัญหาการทุจริตและประพฤติมิชอบโดยทุกส่วนราชการและภาครัฐ กำหนดมาตรการหรือแนวทางแก้ไขปัญหาการทุจริตและประพฤติมิชอบโดยมุ่งเน้นการสร้างธรรมาภิบาลในการบริหารงานและส่งเสริมการมีส่วนร่วมจาก ทุกภาคส่วนในการตรวจสอบ เฝ้าระวัง เพื่อสกัดกั้นเพื่อมิให้เกิดการทุจริตได้เพื่อให้การดำเนินการดังกล่าวบรรลุได้อย่างเป็นรูปธรรม เทศบาลตำบลโกรกแก้ว จึงได้จัดทำแผนปฏิบัติการป้องกันและปราบปรามการทุจริต ประจำปีงบประมาณ พ.ศ.2559 ขึ้น เพื่อขับเคลื่อนยุทธศาสตร์ชาติว่าด้วยการป้องกันและปราบปรามการทุจริตภาครัฐให้เกิดผลในทางปฏิบัติ และเพื่อขับเคลื่อนยุทธศาสตร์และกลยุทธ์ของเทศบาลตำบลโกรกแก้วให้บรรลุเป้าหมายและผลสัมฤทธิ์ตามวิสัยทัศน์กำหนดไว้ และเป็นการถือปฏิบัติตามคำสั่ง คสช.ที่ 69/2557 เรื่อง มาตรการป้องกันและแก้ไขปัญหาการทุจริตและประพฤติมิชอบซึ่งเป็นนโยบายระดับชาติด้วย

จัดทำโดย

สำนักปลัด เทศบาลตำบลโกรกแก้ว

อำเภอโนนสุวรรณ จังหวัดบุรีรัมย์

**-1-**

**แผนปฏิบัติการป้องกันและปราบปรามการทุจริต**

**ประจำปีงบประมาณ พ.ศ.2559**

**\*\*\*\*\*\*\*\*\*\*\*\*\*\*\*\*\*\*\*\***

**หลักการและเหตุผล**

รัฐธรรมนูญฉบับปัจจุบันบัญญัติให้รัฐจะต้องให้ความเป็นอิสระแก่องค์กรปกครองส่วนท้องถิ่นโดย ยึดหลักแห่งการปกครองตนเองตามเจตนารมณ์ของประชาชนในท้องถิ่น และส่งเสริมให้องค์กรปกครองส่วนท้องถิ่นเป็นหน่วยงานหลักในการจัดทำบริการสาธารณะ รวมทั้งมีส่วนร่วมในการตัดสินใจแก้ไขปัญหาในระดับพื้นที่ส่วนการกำกับดูแลองค์กรปกครองส่วนท้องถิ่น จะทำได้เท่าที่จำเป็นตามกรอบที่กฎหมายกำหนด และต้องเป็นไปเพื่อคุ้มครองประโยชน์ของประชาชนในท้องถิ่นหรือประโยชน์ของประเทศโดยรวม

นอกจากนี้ตามกฎหมายว่าด้วยระเบียบบริหารราชการแผ่นดิน กำหนดให้การบริหารราชการซึ่งรวมทั้งราชการบริหารส่วนท้องถิ่นต้องเป็นไปเพื่อประโยชน์สุขของประชาชนตามหลักการบริหารกิจการบ้านเมืองที่ดีและคำนึงถึงการมีส่วนร่วมของประชาชน

เมื่อพิจารณาจากบทบัญญัติของรัฐธรรมนูญและกฎหมายที่เกี่ยวข้องดังกล่าวจะเห็นได้ว่าการบริหารราชการแผ่นดินที่มีองค์กรปกครองส่วนท้องถิ่น ซึ่งเป็นองค์กรหลักในการจัดบริการสาธารณะและแก้ไขปัญหาในระดับท้องถิ่นยังมีปัญหาหลายประการที่สำคัญ คือ ปัญหาด้านการบริหารราชการขององค์กรปกครองส่วนท้องถิ่นเองและปัญหาการกำกับดูแลโดยองค์กรที่มีอำนาจหน้าที่ตามกฎหมาย และด้วยเหตุที่ว่านี้ ได้มีส่วนทำให้การบริหารราชการขององค์กรปกครองส่วนท้องถิ่นส่วนหนึ่งไม่เป็นไปเพื่อก่อให้เกิดประโยชน์สุขแก่ประชาชนในท้องถิ่นอย่างแท้จริง คณะผู้บริหารหรือข้าราชการ พนักงานองค์กรปกครองส่วนท้องถิ่นบางส่วนมีพฤติการณ์ส่อไปในทางที่เอื้อประโยชน์แก่ตนเองหรือพวกพ้องโดยไม่ชอบมีการกระทำในลักษณะที่เป็นการขัดกันแห่งผลประโยชน์ฝ่าฝืนหรือไม่ปฏิบัติตามมาตรฐานจริยธรรม

จากสภาพปัญหาที่พบในองค์กรปกครองส่วนท้องถิ่นตามสื่อสิ่งพิมพ์ หรือสื่อประชาสัมพันธ์จะพบว่าภาพลักษณ์ขององค์กรปกครองส่วนท้องถิ่นมีการทุจริตคอรัปชั่นเป็นจำนวนมาก และมีแนวโน้มเพิ่มขึ้นอย่างต่อเนื่อง ส่งผลให้ประชาชนเกิดความไม่ไว้วางใจการบริหารงานขององค์กรปกครองส่วนท้องถิ่นตามมา

ตามคำสั่งคณะรักษาความสงบแห่งชาติ ที่ 69/2557 เรื่อง มาตรการป้องกันและแก้ไขปัญหา การทุจริตประพฤติมิชอบ ได้กำหนดให้ทุกส่วนราชการและหน่วยงานของรัฐ กำหนดมาตรการหรือแนวทาง การป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้าง ธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นมิให้เกิดการทุจริตประพฤติมิชอบได้ ประกอบกับนโยบายของพลเอกประยุทธ์ จันทร์โอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ 12 กันยายน 2557 ก็ได้กำหนดให้มีการบริหารราชการแผนดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล

ดังนั้น เพื่อให้การขับเคลื่อนนโยบายของรัฐบาลและคณะรักษาความสงบแห่งชาติ ในการป้องกันและแก้ไขปัญหาการทุจริตประพฤติมิชอบเป็นไปอย่างมีประสิทธิภาพ เทศบาลตำบลโกรกแก้ว จึงได้จัดทำแผนปฏิบัติการป้องกันและปราบปรามการทุจริต ของเทศบาลตำบลโกรกแก้ว ประจำปีงบประมาณ 2559 และเพื่อให้ทุกหน่วยงาน

**-2-**

ในเทศบาลตำบลโกรกแก้ว ใช้เป็นกรอบแนวทางในการดำเนินการป้องกันและปราบปรามการทุจริตของเทศบาลตำบลโกรกแก้ว ทั้งนี้ได้มุ่งเน้นให้การดำเนินการป้องกันและปราบปรามการทุจริตของเทศบาลตำบลโกรกแก้วเป็นไปอย่างต่อเนื่อง สร้างระบบราชการที่มีความโปร่งใสจัดระบบการตรวจสอบและประเมินผลสัมฤทธิ์ตามมาตรฐานคุณธรรม จริยธรรม ความคุ้มค่า เปิดเผยข้อมูลข่าวสาร ปรับปรุงระบบการปฏิบัติงานให้เกิดความโปร่งใส มีประสิทธิภาพและสนับสนุนภาคประชาชนให้มีส่วนร่วมในการรณรงค์ และปลูกจิตสำนึกค่านิยมของสังคมให้ประชาชนร่วมกันต่อต้านการทุจริตประพฤติมิชอบของเจ้าหน้าที่ของรัฐซึ่งเป็นเรื่องที่สอดคล้องกับพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 254๖

ดังนั้นองค์กรปกครองส่วนท้องถิ่นจะต้องเร่งสร้างภาพลักษณ์ ความเชื่อมั่นให้กับหน่วยงานทั้งภายในและภายนอกองค์กร โดยเฉพาะประชาชนให้ได้เข้ามามีส่วนร่วมในการบริหารงาน การตรวจสอบการทำงานขององค์กรปกครองส่วนท้องถิ่นซึ่งบุคคลที่มีส่วนสำคัญที่จะทาให้องค์กรปกครองส่วนท้องถิ่นปลอดทุจริตหรือการทุจริตมีทิศทางลดน้อยถอยลงย่อมเกิดจากบุคลากรในองค์กรซึ่งประกอบด้วย คณะผู้บริหาร สมาชิกสภาองค์กรปกครองส่วนท้องถิ่น ตลอดจนข้าราชการ พนักงาน เจ้าหน้าที่ขององค์กรปกครองส่วนท้องถิ่นทุกๆ ตำแหน่งจะต้องมีจิตสำนึกค่านิยม ทัศนคติที่ชื่นชมยอมรับหลักคุณธรรมจริยธรรม ประกอบหลักการใช้กฎหมาย ระเบียบข้อบังคับในการบริหารหรือการปฏิบัติงาน กล่าวโดยสรุป หากองค์กรปกครองส่วนท้องถิ่นได้ยึดหลัก“ธรรมาภิบาล” แล้ว หน่วยงานองค์กรอื่นและประชาชนก็จะเชื่อมั่นและไว้วางใจ ศรัทธาองค์กรปกครองส่วนท้องถิ่นอย่างแน่นอน เทศบาลตำบลโกรกแก้ว อำเภอโนนสุวรรณ จังหวัดบุรีรัมย์ ซึ่งเป็นองค์กรปกครองส่วนท้องถิ่นหนึ่งที่จะเป็นตัวช่วยสร้างภาพลักษณ์หรือการเป็นต้นแบบในด้านการป้องกันการทุจริตเพื่อจะขยายผลไปยังองค์กรปกครองส่วนท้องถิ่นอื่นได้เข้าร่วมการเป็นเครือข่ายในด้านการป้องกันการทุจริตแล้วก็ทำให้ทุกองค์กรปกครองส่วนท้องถิ่นได้ยึดหลักการบริหารงานและการปฏิบัติงาน เพื่อประโยชน์สุขของประชาชนอย่างแท้จริง

**วัตถุประสงค์ของการจัดทำแผน**

1. เพื่อให้เทศบาลตำบลโกรกแก้วใช้เป็นกรอบและแนวทางในการขับเคลื่อนมาตรการป้องกันและปราบปรามการทุจริตของเทศบาลตำบลโกรกแก้ว

2. เพื่อส่งเสริม/เสริมสร้างให้บุคลากรของเทศบาลตำบลโกรกแก้วปฏิบัติราชการโดยยึดหลัก ธรรมาภิบาลมาตรฐานทางคุณธรรม จริยธรรม และการบริหารกิจการบ้านเมืองที่ดี

3. เพื่อส่งเสริมบทบาทการมีส่วนร่วมของภาคประชาชนในการติดตามตรวจสอบการทุจริตประพฤติมิชอบในภาครัฐ เสริมสร้างและพัฒนาเครือข่ายในการติดตามและตรวจสอบการทุจริตและประพฤติมิชอบในภาครัฐให้ มีความเข้มแข็ง

4. เพื่อให้มีระบบ และกลไกในการป้องกันและตรวจสอบมิให้เกิดการทุจริต หรือการปฏิบัติหน้าที่โดยมิชอบในการปฏิบัติราชการของเทศบาลตำบลโกรกแก้ว

๕. เพื่อให้ทุกภาคส่วนรู้เท่าทัน ร่วมคิดป้องกันการทุจริต โดยมีการพัฒนาศักยภาพและคุณธรรมจริยธรรมของบุคลากรด้านการป้องกันและปราบปรามการทุจริตอย่างทั่วถึง

**เป้าหมาย**

๑. ข้าราชการทั้งฝ่ายการเมืองและฝ่ายประจำของเทศบาลตำบลโกรกแก้ว ตลอดใจประชาชน มีจิตสำนึกในเรื่องของความซื่อสัตย์ สุจริต โปร่งใส เป็นธรรม ไม่ใช้ตำแหน่งหน้าที่ไปในทางที่มิชอบทุกฝ่าย

๒. เทศบาลตำบลโกรกแก้ว มีระบบการปฏิบัติงานที่สามารถป้องกันปัญหาเกี่ยวกับการทุจริตและประพฤติมิชอบของข้าราชการและเจ้าหน้าที่ และสามารถจัดการกับกรณีการทุจริตและประพฤติมิชอบอย่างรวดเร็วโปร่งใสมิให้ข้าราชการอื่นใช้เป็นเยี่ยงอย่าง

**-3-**

๓. หน่วยงานสามารถประสานความร่วมมือในองค์กรและภายนอกองค์กรในการป้องกันและ ปราบปรามการทุจริตภาครัฐ

๔. เทศบาลตำบลโกรกแก้วสามารถพัฒนาระบบและกลไกในการตรวจสอบ ควบคุม และถ่วงดุล การใช้อำนาจให้เหมาะสม

๕. เทศบาลตำบลโกรกแก้วพัฒนาบุคลากรผู้ปฏิบัติหน้าที่ในการป้องกันและปราบปรามการทุจริต

**ประโยชน์ของการจัดทำแผน**

๑. คณะผู้บริหาร/สมาชิกสภาเทศบาล ข้าราชการและเจ้าหน้าที่ของเทศบาลตำบลโกรกแก้ว มีจิตสานึกในการปฏิบัติงานเพื่อประชาชนมีความซื่อสัตย์ สุจริต ปฏิบัติงานด้วยความโปร่งใส

2. ประชาชนมีจิตสานึกในการเห็นประโยชน์ของชุมชนและเฝ้าระวังการทุจริตของเทศบาลตำบล โกรกแก้ว

3. มีระบบการควบคุมและตรวจสอบการปฏิบัติงาน เพื่อให้งานมีประสิทธิภาพและลดโอกาสในการกระทำการทุจริตและประพฤติมิชอบ

4. สร้างระบบในการจัดการกับการทุจริตให้เป็นไปด้วยความรวดเร็ว

5. พัฒนาและเสริมสร้างบุคลากรและหน่วยงานในการต่อต้านและปราบปรามการทุจริต

6. เทศบาลตำบลโกรกแก้วได้รับการยอมรับจากทุกภาคส่วนราชการ ประชาชนในการเป็น อปท. ต้นแบบด้านการป้องกันการทุจริต

**วิสัยทัศน์การพัฒนาของเทศบาลตำบลโกรกแก้ว**

เทศบาลตำบลโกรกแก้ว เป็นบ้านเมืองน่าอยู่ มีความรู้คู่คุณธรรม เกษตรกรรมยั่งยืน หวนคืนงานประเพณีและกีฬา ล้ำหน้าด้วยเศรษฐกิจ มีคุณภาพชีวิตที่ดี ชุมชนเข้มแข็ง สิ่งแวดล้อมดี มีภูมิทัศน์สวยงาม

**พันธกิจการพัฒนาของเทศบาลตำบลโกรกแก้ว**

๑. พัฒนาให้บ้านเมืองน่าอยู่ โดยปรับปรุงและพัฒนาระบบสาธารณูปโภค สาธารณูปการและโครงสร้างพื้นฐาน ให้ได้มาตรฐาน และเพียงพอต่อความต้องการของประชาชน เพื่อรองรับการขยายตัวของเมืองในอนาคต

๒. พัฒนาคุณภาพชีวิตของประชาชน

๓. ส่งเสริมการศึกษาและศิลปวัฒนธรรมประเพณีที่ดีงาม และการกีฬา

๔. พัฒนาศักยภาพของคนให้มีคุณธรรมนำความรู้ ครอบครัวอบอุ่น ชุมชนเข้มแข็ง

๕. จัดการด้านทรัพยากรธรรมชาติและสิ่งแวดล้อมเพื่อการพัฒนาที่ยั่งยืน

๖. ส่งเสริมการประกอบอาชีพของประชากรโดยนำปรัชญาเศรษฐกิจพอเพียงมาใช้

๗. พัฒนาการเมืองท้องถิ่นให้โปร่งใสเป็นประชาธิปไตย เน้นการมีส่วนร่วมของประชาชน พัฒนาระบบบริหารจัดการที่มีธรรมาภิบาล พัฒนาบุคลากรปรับปรุงและพัฒนารายได้ และปรับปรุงอาคารสถานที่ภูมิทัศน์ให้สวยงามน่าอยู่

**จุดมุ่งหมายเพื่อการพัฒนาของเทศบาลตำบลโกรกแก้ว**

๑. พัฒนาให้เป็นเมืองน่าอยู่โดยจัดให้มีระบบสาธารณูปโภค สาธารณูปการและโครงสร้างพื้นฐานที่ได้มาตรฐานและเพียงพอต่อความต้องการของประชาชน

๒. พัฒนาระดับคุณภาพชีวิตของประชาชนให้ดีขึ้น

**-4-**

๓. ส่งเสริมให้ประชาชนได้รับการศึกษาอย่างทั่วถึง รวมทั้งปลูกฝังให้มีคุณธรรม จริยธรรม ตลอดจนอนุรักษ์ศิลปวัฒนธรรมประเพณีที่ดีงาม

๔. ประชาชนมีรายได้เพิ่มขึ้น

๕. ประชาชนมีส่วนร่วมในการพัฒนา

๖. พัฒนาสิ่งแวดล้อมอย่างยั่งยืน

๗. พัฒนาการกีฬาของท้องถิ่น

**การปฏิบัติหน้าที่ราชการโดยทุจริต**

ปัจจุบันรัฐบาลได้มุ่งเน้นเรื่องการป้องกันและปราบปรามการทุจริตในภาคราชการ และเสริมสร้างประสิทธิภาพในการปฏิบัติหน้าที่ รวมทั้งปฏิรูประบบบริหารราชการโดยการปรับปรุงคุณภาพข้าราชการในการทำงานโดยเน้นผลงานการมีคุณภาพ ความซื่อสัตย์สุจริต การมีจิตสำนึกในการให้บริการประชาชนคำว่า“ทุจริต”หมายความว่า เพื่อแสวงหาประโยชน์ที่มิควรได้โดยชอบด้วยกฎหมายสำหรับตนเองหรือผู้อื่น“ทุจริตต่อหน้าที่” หมายความว่า ปฏิบัติหรือละเว้นการปฏิบัติหน้าที่อย่างใดอย่างหนึ่งในตำแหน่งหรือหน้าที่หรือปฏิบัติหรือละเว้นการปฏิบัติอย่างใดในพฤติกรรมที่อาจทำให้ผู้อื่นเชื่อว่ามีตำแหน่งหรือหน้าที่ทั้งที่ตนมิได้มีตำแหน่งหรือหน้าที่นั้น หรือใช้อำนาจในตำแหน่งหรือหน้าที่ ทั้งนี้เพื่อแสวงหาประโยชน์ที่มิควรได้โดยชอบสำหรับตนเองหรือผู้อื่น

**การปฏิบัติหน้าที่ราชการโดยมิชอบหรือละเว้นการปฏิบัติหน้าที่ราชการโดยมิชอบ**

**“ปฏิบัติหน้าที่ราชการ”** หมายความว่า ได้มีการกระทำลงไปแล้ว

**“ละเว้นการปฏิบัติหน้าที่ราชการ”** หมายความว่า มีหน้าที่ราชการที่ต้องปฏิบัติแต่ผู้นั้นไม่ปฏิบัติหรืองดเว้นไม่กระทำการตามหน้าที่ การที่ไม่ปฏิบัติหรืองดเว้นไม่กระทำการตามหน้าที่นั้นเป็นความผิดฐานทุจริตต่อหน้าที่ราชการก็ต่อเมื่อได้กระทำโดยเป็นการจงใจที่จะไม่ปฏิบัติการตามหน้าที่โดยปราศจากอำนาจหน้าที่ที่จะอ้างได้ตามกฎหมาย กฎระเบียบหรือข้อบังคับ แต่ถ้าเป็นเรื่องปล่อยปละละเว้นก็ยังถือไม่ได้ว่าเป็นการละเว้นการปฏิบัติหน้าที่ราชการที่จะเป็นความผิดฐานทุจริตต่อหน้าที่ราชการ ส่วนจะเป็นความผิดฐานใดต้องพิจารณาข้อเท็จจริงเป็นเรื่องๆ ไป

**“มิชอบ”** หมายความว่า ไม่เป็นไปตามกฎหมาย ระเบียบของทางราชการ คำสั่งของผู้บังคับบัญชา มติคณะรัฐมนตรี แบบธรรมเนียมของทางราชการ หรือทำนองคลองธรรม

**ยุทธศาสตร์ว่าด้วยการป้องกันและแก้ไขปัญหาการทุจริตและประพฤติมิชอบ**

**ของเทศบาลตำบลโกรกแก้ว**

**ยุทธศาสตร์ที่ 1 เสริมสร้างจิตสำนึก ค่านิยม ให้ทุกหน่วยงานของเทศบาลตำบลโกรกแก้วบริหารงานตามหลักธรรมาภิบาล**

**วัตถุประสงค์**

เพื่อส่งเสริมเสริมสร้างจิตสำนึกและค่านิยมให้ทุกหน่วยงานของเทศบาลตำบลโกรกแก้วบริหารงานตามหลักธรรมาภิบาล โดยมีทัศนคติ วิสัยทัศน์ ในการร่วมกันแก้ไขและรับผิดชอบต่อปัญหาการทุจริตและประพฤติมิชอบของเทศบาลตำบลโกรกแก้ว รวมทั้งการรณรงค์ เผยแพร่ ประชาสัมพันธ์ให้ทุกหน่วยงานมีวินัย เคารพกฎหมาย กฎและระเบียบ ที่จะเป็นกลไกในการแก้ไขปัญหาการพัฒนาตลอดจนเป็นการวางรากฐานในการป้องกันและปราบปรามการทุจริตของเทศบาลตำบลโกรกแก้วได้อย่างมีประสิทธิภาพ

**-5-**

**มาตรการ/แนวทางดำเนินงาน**

1. ส่งเสริมการปฏิบัติงานและการดำเนินชีวิตตามหลักปรัชญาเศรษฐกิจพอเพียง

1.1 เสริมสร้างความรู้ความเข้าใจแก่ผู้บริหาร เจ้าหน้าที่และประชาชนให้ปฏิบัติงานและดำเนินชีวิตตามหลักปรัชญาเศรษฐกิจพอเพียง

1.2 ประยุกต์การนำหลักปรัชญาเศรษฐกิจพอเพียงมาใช้ให้เกิดมรรคผลในทางปฏิบัติ

1.3 ส่งเสริมการเรียนรู้หรือการฝึกอบรมเกี่ยวกับการใช้หลักปรัชญาเศรษฐกิจพอเพียงแก่ ทุกหน่วยงาน

2. ส่งเสริมให้เจ้าหน้าที่ทุกระดับได้เรียนรู้และปฏิบัติงานตามหน้าที่ด้วยหลักธรรมาภิบาล

2.1 ส่งเสริมให้เจ้าหน้าที่ของเทศบาลตำบลโกรกแก้ว มีความรู้ ความเข้าใจ รวมทั้งมีการฝึกอบรมเพื่อให้ปฏิบัติงานตามหลักธรรมาภิบาล

2.2 ส่งเสริมให้เจ้าหน้าที่ของเทศบาลตำบลโกรกแก้ว ได้ประพฤติปฏิบัติตนตามมาตรฐานทางคุณธรรมและจริยธรรม

2.3 ควบคุม กำกับ ดูแล การปฏิบัติงาน การประพฤติปฏิบัติตนของเจ้าหน้าที่ของเทศบาลตำบลโกรกแก้ว ให้เป็นไปตามหลักธรรมาภิบาลและมาตรฐานทางคุณธรรมและจริยธรรม

3. ส่งเสริมค่านิยมการยกย่องและเชิดชูความดี ความซื่อสัตย์สุจริต และการต่อต้านการทุจริต โดยให้ยึดถือเป็นค่านิยมกระแสหลักของชาติ

3.1 ส่งเสริมการสร้างแรงจูงใจให้เจ้าหน้าที่ของเทศบาลตำบลโกรกแก้ว ปฏิบัติหน้าที่ราชการด้วยความซื่อสัตย์สุจริต เสียสละเพื่อประโยชน์ส่วนรวม

3.2 รณรงค์ เผยแพร่ ประชาสัมพันธ์ ให้สังคมมีค่านิยม ยกย่อง เชิดชู และเห็นคุณค่าของการประพฤติปฏิบัติตนตามหลักคุณธรรมและจริยธรรม

3.3 ส่งเสริม เชิดชู หน่วยงานหรือบุคคลที่มีผลงานดีเด่นด้านการป้องกันและปราบปรามการทุจริตของเทศบาลตำบลโกรกแก้ว

3.4 ส่งเสริม สนับสนุน ให้ทุกหน่วยงานร่วมกันสร้างค่านิยมในการป้องกันและปราบปรามการทุจริตของเทศบาลตำบลโกรกแก้ว

**ยุทธศาสตร์ที่ 2 บูรณาการระหว่างหน่วยงานในการป้องกันและและแก้ไขปัญหาการทุจริตและประพฤติมิชอบ**

**วัตถุประสงค์**

เพื่อประสานความร่วมมือระหว่างหน่วยงานของเทศบาลตำบลโกรกแก้ว ในการป้องกันและแก้ไขปัญหาการทุจริตและประพฤติมิชอบ ส่งเสริมบทบาทและการมีส่วนร่วมของภาคประชาชนในการติดตาม ตรวจสอบการทุจริตหรือประพฤติมิชอบในเทศบาลตำบลโกรกแก้ว เสริมสร้างและพัฒนาเครือข่ายภาคประชาชนให้เป็นกลไกในการตรวจสอบ ถ่วงดุล รวมถึงการสร้างหลักประกันความปลอดภัยในการแจ้งข้อมูลหรือเบาะแสในการป้องกันและปราบปรามการทุจริต

**มาตรการ/แนวทางดำเนินงาน**

1. บูรณาการระหว่างหน่วยงานภายในเทศบาลตำบลโกรกแก้วกับองค์กรทุกภาคส่วนในการป้องกันและแก้ไขปัญหาการทุจริตและประพฤติมิชอบ

1.1 ประสานความร่วมมือทางด้านข้อมูลและการปฏิบัติงานระหว่างเทศบาลตำบล โกรกแก้ว กับองค์กรทุกภาคส่วน

**-6-**

1.2 ให้มีการจัดตั้ง “ศูนย์การข่าวกลาง” เพื่อดำเนินการจัดระบบการข่าว เก็บรวบรวมข้อมูลที่เกี่ยวกับการป้องกันและปราบปรามการทุจริตของเทศบาลตำบลโกรกแก้ว ตลอดจนการเชื่อมโยง แลกเปลี่ยนข้อมูลข่าวสารด้านการทุจริต หรือประพฤติมิชอบในเทศบาลตำบลโกรกแก้ว จากทุกหน่วยงาน เพื่อนำไปประมวลวิเคราะห์ เพื่อใช้ในการป้องกันและปราบปรามการทุจริตภาครัฐ

1.3 ส่งเสริม สนับสนุน องค์กรและบุคลากรทางด้านสื่อสารมวลชน ให้มีความเข้มแข็งและเป็นอิสระในการทำหน้าที่ตรวจสอบและเผยแพร่ข้อมูลข่าวสารให้สาธารณชนรับทราบ

1.4 ส่งเสริม สนับสนุนให้มีระบบอินเทอร์เน็ตเพื่อทำการเผยแพร่ ประชาสัมพันธ์ในการป้องกันและปราบปรามการทุจริตในเทศบาลตำบลโกรกแก้ว โดยให้มีเว็บบอร์ดเพื่อติดต่อสื่อสารระหว่างกัน

2. ส่งเสริมการมีส่วนร่วมของภาคประชาชนในการติดตาม ตรวจสอบการทุจริตหรือประพฤติมิชอบในเทศบาลตำบลโกรกแก้ว

2.1 เสริมสร้างกระบวนการเรียนรู้เพื่อให้ภาคประชาชนมีความตื่นตัวต่อสภาพปัญหาการทุจริตและประพฤติมิชอบในเทศบาลตำบลโกรกแก้ว

2.2 สร้างและพัฒนาช่องทางในการรับแจ้งข้อมูลหรือเบาะแสให้มีความสะดวกหลากหลายรวมทั้งสร้างหลักประกันความปลอดภัยให้แก่บุคคล หน่วยงานหรือข้อมูลนั้น

2.3 ส่งเสริมสิทธิในการรับรู้และการเข้าถึงข้อมูลข่าวสาร

2.4 กำหนดมาตรการสร้างแรงจูงใจให้แก่ผู้แจ้งข้อมูลหรือเบาะแสให้ได้รับรางวัลตอบแทน

2.5 ให้องค์กรหรือบุคลากรด้านสื่อสารมวลชนเป็นสื่อกลางในการแสวงหาความร่วมมือ เพื่อการป้องกันและปราบปรามการทุจริตในเทศบาลตำบลโกรกแก้ว

**ยุทธศาสตร์ที่ 3 เสริมสร้างความเข้มแข็งในการป้องกันและและแก้ไขปัญหาการทุจริตและประพฤติ มิชอบของเทศบาลตำบลโกรกแก้ว**

**วัตถุประสงค์**

มุ่งพัฒนาระบบและกลไกในการตรวจสอบ ควบคุม และถ่วงดุลการใช้อำนาจให้เหมาะสมชัดเจน และมีประสิทธิภาพ ส่งเสริมการกระจายอำนาจสู่ระดับกอง สร้างกลไกความร่วมมือระหว่างหน่วยงานภาครัฐกับภาคเอกชนให้มีศักยภาพในการป้องกันและปราบปรามการทุจริต ปรับปรุง แก้ไข และพัฒนาเทศบัญญัติข้อบังคับที่เอื้อประโยชน์ต่อการทุจริตหรือเป็นอุปสรรคต่อการป้องกันและปราบปรามการทุจริตให้มีประสิทธิภาพ

**มาตรการ/แนวทางดำเนินงาน**

1. พัฒนาระบบในการตรวจสอบ ควบคุม และถ่วงดุลการใช้อำนาจให้เหมาะสม ชัดเจน และมีประสิทธิภาพ

1.1 ให้ทุกหน่วยงานในเทศบาลตำบลโกรกแก้วที่มีพันธกิจด้านการป้องกันและปราบปรามการทุจริต มีโครงสร้างของหน่วยงานอัตรากำลังการบริหารงานบุคคลและงบประมาณที่เหมาะสมสอดคล้องกับภารกิจและความรับผิดชอบ

1.2 ให้หน่วยงานในเทศบาลตำบลโกรกแก้ว สร้างระบบการตรวจสอบการบริหารราชการ โดยกำหนดให้แยกอำนาจการบริหารงานออกจากอำนาจการพิจารณาคดี เพื่อสามารถถ่วงดุลหรือยับยั้งอีกอำนาจหนึ่งได้

1.3 สนับสนุนให้มีการตรวจสอบและถ่วงดุลการใช้อำนาจระหว่าง หน่วยงานของเทศบาลตำบลโกรกแก้วด้วยกันเอง

**-7-**

1.4 ให้หน่วยงานทุกหน่วยงาน ควบคุม กำกับ ติดตาม ประเมินผล การใช้อำนาจในการปฏิบัติงานด้านการป้องกันและปราบปรามการทุจริตด้วยความรวดเร็วต่อเนื่องและเป็นธรรม

2. สร้างกลไกความร่วมมือระหว่างเทศบาลตำบลโกรกแก้วกับภาคเอกชนให้มีศักยภาพในการป้องกันและปราบปรามการทุจริต

2.1 วางแนวทางและส่งเสริมบทบาทความร่วมมือระหว่างเทศบาลตำบลโกรกแก้วกับภาคเอกชนหรือหน่วยงานตรวจสอบภายนอกในการป้องกันและปราบปรามการทุจริต

**ยุทธศาสตร์ที่ 4 พัฒนาศักยภาพเจ้าหน้าที่ของรัฐในการป้องกันและแก้ไขปัญหาการทุจริตและประพฤติมิชอบของเทศบาลตำบลโกรกแก้ว**

**วัตถุประสงค์**

มุ่งพัฒนาสมรรถนะและขีดความสามารถเจ้าหน้าที่ของรัฐในการป้องกันและปราบปรามการทุจริตภาครัฐให้สัมฤทธิผลได้อย่างมีประสิทธิภาพ เพื่อแก้ไขสภาพปัญหาการทุจริตให้เป็นระบบอย่างต่อเนื่อง สร้างมาตรฐานทางวิชาชีพให้สามารถร่วมมือหรือประสานการปฏิบัติกับองค์กรทุกภาคส่วน

**มาตรการ/แนวทางดำเนินงาน**

1 พัฒนาสมรรถนะและขีดความสามารถเจ้าหน้าที่ของรัฐในการป้องกันและปราบปรามการทุจริต

1.1 กำหนดให้เจ้าหน้าที่ของรัฐต้องรับการฝึกอบรมหลักสูตรด้านการป้องกันและปราบปรามการทุจริตทั้งในและต่างประเทศเพื่อให้มีความเชี่ยวชาญเฉพาะด้านวิชาชีพ

1.2 จัดตั้งศูนย์ข้อมูลความรู้ทางวิชาการเพื่อให้มีกระบวนการเรียนรู้ และการถ่ายทอดความรู้ ตลอดจนให้มีการศึกษาตัวอย่างกรณี (case study)

**-8-**

**ยุทธศาสตร์ที่ 1 เสริมสร้างจิตสำนึก ค่านิยม ให้ทุกหน่วยงานของเทศบาลตำบลโกรกแก้วบริหารงานตามหลักธรรมาภิบาล**

|  |  |  |  |  |  |
| --- | --- | --- | --- | --- | --- |
| **มาตรการ/แนวทางดำเนินการ** | **โครงการ/กิจกรรม** | **ปีงบประมาณ** | | | **หมายเหตุ** |
| **ปี 2559** | **ปี 2560** | **ปี 2561** |
| 1. ส่งเสริมการปฏิบัติงานและ การดำเนินชีวิต ตามหลักปรัชญาเศรษฐกิจพอเพียง | 1. ฝึกอบรมให้ความรู้ความเข้าใจการดำเนินชีวิตตามหลักปรัชญาเศรษฐกิจพอเพียงให้แก่บุคลากรของเทศบาลตำบล โกรกแก้ว | 5,000 | 5,000 | 5,000 |  |
| 2. ส่งเสริมให้บุคลากรทุกระดับ ได้เรียนรู้และ ปฏิบัติตามหลัก ธรรมาภิบาล มีจริยธรรม | 2.1 ฝึกอบรมจริยธรรมให้ความรู้ความเข้าใจการปฏิบัติงานตามหลัก ธรรมาภิบาล  2.2 จัดทำประกาศประมวลจริยธรรมแก่บุคลากรทั้งฝ่ายประจำและฝ่ายการเมือง  2.3จัดทำคู่มือจริยธรรม ข้อบังคับและระเบียบที่เกี่ยวข้องประจำตัว บุคลากรทุกคน | 10,000  -  - | 10,000  -  - | 10,000  -  - | ไม่ใช้งบประมาณ  ไม่ใช้งบประมาณ |
| 3. ส่งเสริมค่านิยมการยกย่องและ เชิดชูความดี ความซื่อสัตย์สุจริต | 3.1 โครงการคัดเลือกบุคลากรดีเด่น  3.2 ประกวดคำขวัญ บทความ ด้านการป้องกันการทุจริต | -  5,000 | -  5,000 | -  5,000 | ไม่ใช้งบประมาณ |

**-9-**

**ยุทธศาสตร์ที่ 2 บูรณาการระหว่างหน่วยงานในการป้องกันและแก้ไขปัญหาการทุจริตและประพฤติมิชอบ**

|  |  |  |  |  |  |
| --- | --- | --- | --- | --- | --- |
| **มาตรการ/แนวทางดำเนินการ** | **โครงการ/กิจกรรม** | **ปีงบประมาณ** | | | **หมายเหตุ** |
| **ปี 2559** | **ปี 2560** | **ปี 2561** |
| 1. บูรณาการระหว่างหน่วยงานในการป้องกันและแก้ไขปัญหาการทุจริตประพฤติ มิชอบ | 1.1 โครงการเทศบาลเคลื่อนที่  1.2 จัดทำตู้ ปณ. และเว็บไซต์ แจ้งเหตุทุจริต  1.3 จัดทำตู้รับฟังความคิดเห็นและแจ้งเหตุทุจริตตามหมู่บ้าน  1.4 จัดตั้งศูนย์รับเรื่องราวร้องทุกข์และศูนย์ดำรงธรรม | 5,000  5,000  5,000  - | 5,000  5,000  5,000  - | 5.000  5,000  5,000  - | ไม่ใช้งบประมาณ |
| 2. ส่งเสริมการมีส่วนร่วมของประชาชน | 2.1 จัดตั้งเครือข่ายการป้องกันและเฝ้าระวังการทุจริตระหว่างชุมชนและองค์การบริหารส่วนตำบล  2.2 จัดกิจกรรมรณรงค์ต่อต้านการทุจริต  2.3 แต่งตั้งประชาชนร่วมเป็นคณะกรรมการในการดำเนินงานต่างๆ ของเทศบาล  2.4 ฝึกอบรมให้ความรู้ในการตรวจสอบและแจ้งข่าวสารการทุจริตแก่ประชาชน | -  -  -  10,000 | -  -  -  10,000 | -  -  -  10,000 | ไม่ใช้งบประมาณ  ไม่ใช้งบประมาณ  ไม่ใช้งบประมาณ |

**-10-**

**ยุทธศาสตร์ที่ 3 เสริมสร้างความเข้มแข็งในการป้องกันและแก้ไขปัญหาการทุจริตและประพฤติมิชอบของเทศบาลตำบลโกรกแก้ว**

|  |  |  |  |  |  |
| --- | --- | --- | --- | --- | --- |
| **มาตรการ/แนวทางดำเนินการ** | **โครงการ/กิจกรรม** | **ปีงบประมาณ** | | | **หมายเหตุ** |
| **ปี 2559** | **ปี 2560** | **ปี 2561** |
| 1. จัดทำระบบตรวจสอบ ควบคุมและถ่วงดุลให้เหมาะสม | 1.1 จัดกิจกรรมตรวจสอบ ติดตาม ประเมินผลการควบคุมภายใน  1.2 การลดความเสี่ยงในการจัดซื้อจัดจ้าง  1.3 จัดทำกิจกรรมเผยแพร่ข้อมูลข่าวสารราคากลางประกาศทางเว็บไซด์  1.4 จัดทำแผนการจัดซื้อจัดจ้าง แผนการใช้จ่ายเงินและเผยแพร่ให้ประชาชนทราบ | -  -  -  - | -  -  -  - | -  -  -  - | ไม่ใช้งบประมาณ  ไม่ใช้งบประมาณ  ไม่ใช้งบประมาณ  ไม่ใช้งบประมาณ |
| 2. สร้างกลไกความร่วมมือระหว่างหน่วยงานกับภาคเอกชน | 2.1 จัดตั้งศูนย์ข้อมูลข่าวสาร  2.2 จัดโครงการเทศบาลตำบลโกรกแก้วพบสื่อมวลชน | -  - | -  - | -  - | ไม่ใช้งบประมาณ  ไม่ใช้งบประมาณ |

**ยุทธศาสตร์ที่ 4 พัฒนาศักยภาพเจ้าหน้าที่รัฐในการป้องกันและแก้ไขปัญหาการทุจริตและประพฤติมิชอบของเทศบาลตำบลโกรกแก้ว**

|  |  |  |  |  |  |
| --- | --- | --- | --- | --- | --- |
| **มาตรการ/แนวทางดำเนินการ** | **โครงการ/กิจกรรม** | **ปีงบประมาณ** | | | **หมายเหตุ** |
| **ปี 2559** | **ปี 2560** | **ปี 2561** |
| 1. พัฒนาสมรรถนะและขีดความสามารถเจ้าหน้าที่รัฐในการป้องกันและแก้ไขปัญหาการทุจริตและประพฤติ มิชอบ | 1.1 จัดส่งเจ้าหน้าที่ของเทศบาลเข้าอบรมหลักสูตรการป้องกันและปราบปรามการทุจริตทั้งในและ ต่างประเทศ  1.2 จัดทำศูนย์ข้อมูลความรู้กลางด้านการป้องกันและปราบปรามการทุจริต | 10,000  - | 10,000  - | 10,000  - | ไม่ใช้งบประมาณ |

**ระเบียบวาระการประชุม**

**คณะกรรมการจัดทำแผนปฏิบัติการป้องกันและปราบปรามการทุจริต**

**ประจำปีงบประมาณ พ.ศ.2559**

**วันที่ 15 ตุลาคม 2558 เวลา 09.00 น.**

**ณ ห้องประชุมสภาเทศบาลตำบลโกรกแก้ว**

**\*\*\*\*\*\*\*\*\*\*\*\*\*\*\*\*\*\*\*\*\*\*\***

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**.....................................................................................................................................**

**......................................................................................................................................**

**ระเบียบวาระที่ ๒ เรื่องรับรองรายงานการประชุมครั้งที่แล้ว**

2.1 รับรองรายงานการประชุมในวันที่ 9 ตุลาคม 2557

**ระเบียบวาระที่ 3 เรื่องเสนอเพื่อพิจารณา**

3.1 พิจารณาจัดทำแผนปฏิบัติการป้องกันและปราบปรามการทุจริต ประจำปีงบประมาณพ.ศ.2559

**ระเบียบวาระที่ 4 เรื่องอื่นๆ (ถ้ามี)**

**.....................................................................................................................................**

**......................................................................................................................................**

**รายงานการประชุม**

**คณะกรรมการจัดทำแผนปฏิบัติการป้องกันและปราบปรามการทุจริต**

**ประจำปีงบประมาณ** **พ.ศ. 2559**

**วันที่ 15 ตุลาคม 2558 เวลา 09.๐๐ น.**

**ณ ห้องประชุมสภาเทศบาลตำบลโกรกแก้ว**

**\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| 1. | นายเทียม ชอบทดกลาง | ประธานกรรมการ | เทียม ชอบทดกลาง |  |
| 2. | นางสาวสุภาพร มั่งกูล | กรรมการ | สุภาพร มั่งกูล |  |
| 3. | นายจิรพนธ์ การะเกต | กรรมการ | จิรพนธ์ การะเกต |  |
| 4. | นายจตุพร อังกระโทก | กรรมการ | จตุพร อังกระโทก |  |
| 5. | นางอรุณ ไชยชาติ | กรรมการ | อรุณ ไชยชาติ |  |
| 6. | นางสาวสุภาวดี สังข์อินทร์ | กรรมการ | สุภาวดี สังข์อินทร์ |  |
| 7. | นางสาววรินทร พัชนี | กรรมการ | วรินทร พัชนี |  |
| 8. | นางสาวญาณิศา สุขวงกฎ | กรรมการ/เลขานุการ | ญาณิศา สุขวงกฎ |  |
| 9. | นางรัศมีจันทร์ ไพรพนม | กรรมการ/ผู้ช่วยเลขานุการ | รัศมีจันทร์ ไพรพนม |  |

**เริ่มประชุม** เวลา 09.๐๐ น.

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

นายเทียม ชอบทดกลาง ตามที่ เทศบาลตำบลโกรกแก้ว ได้จัดทำแผนแผนปฏิบัติการป้องกันและ ประธานกรรมการ ปราบปรามการทุจริต ประจำปีงบประมาณพ.ศ.2558 ไปแล้วนั้น เทศบาลตำบล โกรกแก้วก็ได้มีการรายงานผลในการดำเนินการในปี 2558 เรียบร้อยแล้ว

**มติที่ประชุม รับทราบ**

**ระเบียบวาระที่ ๒ เรื่อง รับรองรายงานการประชุมครั้งที่แล้ว**

**2.1 รับรองรายงานการประชุมในวันที่ 9 ตุลาคม 2558**

นายเทียม ชอบทดกลาง ท่านกรรมการท่านใดเห็นควรรับรองรายงานการประชุมขอให้ยกมือด้วยครับ

ประธานกรรมการ

**มติที่ประชุม มีมติรับรองรายงานการประชุมด้วยคะแนนเป็นเอกฉันท์**

**ระเบียบวาระที่ ๓ เรื่องเสนอเพื่อพิจารณา**

**3.1 การพิจารณาการจัดทำแผนปฏิบัติการป้องกันและปราบปรามการทุจริต ประจำปีงบประมาณ** **พ.ศ. 2559**

นายเทียม ชอบทดกลาง ตามที่มีการรายงานผลการดำเนินงานตามแผนปฏิบัติการป้องกันและปราบปรามประธานกรรมการ การทุจริต ประจำปีงบประมาณ 2558 เรียบร้อยแล้วนั้น ผมขอเชิญฝ่ายเลขาได้

อ่านรายละเอียดให้กับกรรมการทุกท่านได้รับทราบก่อนที่จะนำมาพิจารณาปรับปรุงเพื่อการจัดทำแผนปฏิบัติการป้องกันและปราบปรามการทุจริตของเทศบาลตำบลโกรกแก้ว พ.ศ. 2559 ต่อไป

**-2-**

นางสาวญาณิศา สุขวงกฎ เรียนท่านประธานคณะกรรมการและคณะกรรมการทุกท่าน

กรรมการ/เลขานุการ ขอรายงานผลการดำเนินการตามแผนปฏิบัติการป้องกันและปราบปรามการ

ประจำปี 2558 ดังนี้

**รายงานผลการปฏิบัติงานตามแผนปฏิบัติการป้องกันและปราบปรามการทุจริต ประจำปีงบประมาณ พ.ศ. 2558**

**-------------------------**

เทศบาลตำบลโกรกแก้ว ได้มีการจัดทำแผนป้องกันและปราบปรามการทุจริตและประพฤติมิชอบ ประจำปีงบประมาณ พ.ศ.2558 ในเทศบาลตำบลโกรกแก้ว ซึ่งในปีงบประมาณ พ.ศ. 2557 และบัดนี้การดำเนินการตามแผนประจำปี พ.ศ. 2558 ได้สิ้นสุดลงแล้ว จึงขอรายงานผลการดำเนินงานพร้อมทั้งระบุปัจจัยสนับสนุนปัญหา อุปสรรค ข้อเสนอแนะในการปรับปรุงแผนป้องกันและปราบปรามการทุจริตและประพฤติมิชอบ ประจำปีงบประมาณ พ.ศ. 2558 ดังนี้

**1.ผลการดำเนินงาน**

**ยุทธศาสตร์ที่ 1 แผนงานส่งเสริมจิตสานึก ค่านิยม ให้ทุกหน่วยงานของเทศบาลตำบลโกรกแก้ว บริหารงานตามหลักธรรมาภิบาล ได้ดำเนินการดังนี้**

**กิจกรรมที่ 1** การส่งเสริมการปฏิบัติงานและการดำเนินชีวิตตามหลักปรัชญาเศรษฐกิจพอเพียง

1.1 ฝึกอบรมให้ความรู้ความเข้าใจการดำเนินชีวิตตามหลักปรัชญาเศรษฐกิจพอเพียงให้แก่บุคลากรของเทศบาลตำบลโกรกแก้ว **(ยังไม่ได้ดำเนินการ)**

**กิจกรรมที่ 2** ส่งเสริมให้บุคลากรทุกระดับได้เรียนรู้แลปฏิบัติงานตามหลักธรรมาภิบาล

2.1 ฝึกอบรมให้ความรู้ความเข้าใจการปฏิบัติงานตามหลัก ธรรมาภิบาล **(ยังไม่ได้ดำเนินการ)**

2.2 จัดทำประกาศประมวลจริยธรรมแก่บุคลากรทั้งฝ่ายประจำและฝ่ายการเมือง **(ดำเนินการแล้ว)**

2.3 จัดทำคู่มือจริยธรรม ข้อบังคับและระเบียบที่เกี่ยวข้องประจำตัวบุคลากรทุกคน **(ดำเนินการแล้ว)**

**กิจกรรมที่ 3 ส่งเสริมค่านิยมการยกย่องและเชิดชูความดี ความซื่อสัตย์สุจริต**

3.1 โครงการคัดเลือกบุคลากรดีเด่น **(ยังไม่ได้ดำเนินการ)**

3.2 ประกวดคำขวัญ บทความ ด้านการป้องกันการทุจริต **(ยังไม่ได้ดำเนินการ)**

**ยุทธศาสตร์ที่ 2 บูรณาการระหว่างหน่วยงานในการป้องกันและแก้ไขปัญหาการทุจริตและประพฤติมิชอบ**

**-3-**

**กิจกรรมที่ 1** บูรณาการระหว่างหน่วยงานในการป้องกันและแก้ไขปัญหาการทุจริตประพฤติมิชอบ

1. โครงการรับฟังความคิดเห็นเวทีประชาคม โดยได้จัดทำเป็นโครงการเทศบาลเคลื่อนที่ เพื่อเสริมสร้างการมีส่วนร่วมของประชาชนในการดำเนินงานของเทศบาลตำบลโกรกแก้วในการเสนอโครงการที่มีความต้องการและมีความเดือดร้อนจำเป็นเร่งด่วนที่ต้องดำเนินการเพื่อนาเข้าแผนพัฒนาท้องถิ่น

2. จัดทำตู้ ปณ. และเว็ปไซด์ แจ้งเหตุ ทุจริต **(ดำเนินการแล้ว)**

3. จัดทำตู้รับฟังความคิดเห็นและแจ้งเหตุทุจริตตามหมู่บ้าน **(ยังไม่ได้ดำเนินการ)**

4. จัดตั้งศูนย์รับเรื่องราวร้องทุกข์และศูนย์ดำรงธรรม **(ดำเนินการแล้ว)**

**กิจกรรมที่ 2 ส่งเสริมการมีส่วนร่วมของประชาชน**

1.จัดตั้งเครือข่ายป้องกันและเฝ้าระวังการทุจริตระหว่างชุมชนและเทศบาลตำบลโกรกแก้ว **(ยังไม่ได้ดำเนินการ)**

2. จัดกิจกรรมรณรงค์ต่อต้านการทุจริต **(ยังไม่ได้ดำเนินการ)**

3. แต่งตั้งประชาชนร่วมเป็นคณะกรรมการในการดำเนินงานต่างๆ ของเทศบาล **(ดำเนินการแล้ว)**

**ยุทธศาสตร์ที่ 3 เสริมสร้างความเข้มแข็งในการป้องกันและแก้ไขปัญหาการทุจริตและ ประพฤติมิชอบของเทศบาลตำบลโกรกแก้ว**

**กิจกรรมที่ 1** จัดกิจกรรมตรวจสอบ ติดตาม ประเมินผลการควบคุมภายในลดความเสี่ยงในการจัดซื้อจัดจ้าง การส่งเสริมประสิทธิภาพการดำเนินงาน ด้านการจัดระบบการควบคุมภายในและการบริหารความเสี่ยง จัดทำระบบตรวจสอบ ควบคุมและถ่วงดุลให้เหมาะสม ดังนี้

1.กำหนดมาตรฐานการควบคุมภายใน

-เทศบาลตำบลโกรกแก้ว ได้ดำเนินการตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ. 2544 ข้อ 6

กำหนดให้ผู้รับตรวจรายงานต่อคณะกรรมการตรวจเงินแผ่นดิน ผู้กำกับดูแล และคณะกรรมการตรวจสอบเกี่ยวกับการควบคุมภายในอย่างน้อยปีละหนึ่งครั้งภายในเก้าสิบวันนับจากวันสิ้นปีงบประมาณหรือปีปฏิทิน

2.ประเมินการจัดวางระบบการควบคุมภายใน

-เทศบาลตำบลโกรกแก้ว ได้ดำเนินการประเมินผลการควบคุมภายในสำหรับงวดตั้งแต่วันที่ 1 ตุลาคม 2547 ถึงวันที่ 30 กันยายน 2558 ตามแนวทางการติดตามประเมินผลการควบคุมภายในของคณะกรรมการตรวจเงินแผ่นดิน

3. เทศบาลตำบลโกรกแก้ว มีการสร้างความโปร่งใสในการจัดซื้อจัดจ้าง โดยมีการจัดซื้อจัดจ้างผ่านระบบอิเล็กทรอนิกส์และระบบ GFMIS มีการเปิดเผยผลการดำเนินการจัดซื้อจัดจ้างของเทศบาลตำบลโกรกแก้ว เผยแพร่ผ่านศูนย์ข้อมูลข่าวสาร ([www.Krokkaew.go.th](http://www.Krokkaew.go.th)) อย่างต่อเนื่องได้จัดทำกิจกรรมเผยแพร่

**-4-**

ข้อมูลข่าวสารราคากลาง โดยประกาศ ณ บอร์ดประชาสัมพันธ์ของสำนักงานเทศบาลตำบลโกรกแก้ว และเว็บไซด์

5. เทศบาลตำบลโกรกแก้ว ได้จัดทำแผนการจัดซื้อจัดจ้าง แผนการใช้จ่ายเงิน และเผยแพร่ให้ประชาชนทราบผ่านศูนย์ข้อมูลข่าวสาร ([www.Krokkaew.go.th](http://www.Krokkaew.go.th)) โดยประกาศ ณ บอร์ดประชาสัมพันธ์ของสำนักงานเทศบาลตำบลโกรกแก้ว และเว็บไซด์

**กิจกรรมที่ 2** สร้างกลไกความร่วมมือระหว่างหน่วยงานกับภาคเอกชน

2.1 จัดตั้งศูนย์ข้อมูลข่าวสาร

- เทศบาลตำบลโกรกแก้ว ได้จัดตั้งศูนย์ข้อมูลข่าวสารเพื่อให้บริการแก่ผู้มาขอรับบริการข้อมูลข่าวสารต่างๆ และมีการเปิดเผยข้อมูลข่าวสารเพื่อให้ประชาชนได้ร่วมตรวจสอบการดำเนินงานของภาครัฐ ปรากฏว่าไม่มีประชาชนเข้ามาตรวจสอบการดำเนินงานของเทศบาลตำบลโกรกแก้ว **(ดำเนินการแล้ว)**

**2.2 จัดโครงการเทศบาลตำบลโกรกแก้วพบสื่อมวลชน** **(ยังไม่ได้ดำเนินการ)**

**ยุทธศาสตร์ที่ 4 พัฒนาศักยภาพเจ้าหน้าที่ของรัฐ ในการป้องกันและแก้ไขปัญหาการทุจริตและประพฤติมิชอบของเทศบาลตำบลโกรกแก้ว**

**กิจกรรมที่ 1** จัดส่งเจ้าหน้าที่ของเทศบาลเข้าอบรมหลักสูตรการป้องกันและปราบปรามการทุจริตทั้งในและต่างประเทศ **(ยังไม่ได้ดำเนินการ)**

**กิจกรรมที่ 2** จัดทำศูนย์ข้อมูลความรู้กลางด้านการป้องกันและปราบปรามการทุจริต โดยลงเว็บไซด์เทศบาลตำบลโกรกแก้ว ให้แต่ละส่วนราชการได้ศึกษา ตลอดจนประชาชนสามารถเข้ามาศูนย์ข้อมูลความรู้กลางด้านการป้องกันและปราบปรามการทุจริตได้

**2. ปัจจัยสนับสนุน** ในการดำเนินกิจกรรมต่าง ๆ ตามแผนปฏิบัติการฯ มีปัจจัยในการสนับสนุนและผลักดันในการดำเนินการประสบความสำเร็จ ดังนี้

1) ตัวชี้วัดนี้เป็นตัวชี้วัดตามคำรับรองฯ ของหน่วยงาน จึงถือเป็นนโยบายสำคัญ ผู้บริหารและเจ้าหน้าที่จึงให้ความสำคัญในการดำเนินงาน

2) เทศบาลตำบลโกรกแก้ว มีการสร้างกลไกของข้อมูลข่าวสารให้เกิดความโปร่งใส โดยมีการ จัดตั้งศูนย์ข้อมูลข่าวสารของเทศบาลตำบลโกรกแก้ว

3) มีการเผยแพร่ข้อมูลทาง Web site และของเทศบาลตำบลโกรกแก้ว

**3. วิเคราะห์แผนปฏิบัติการป้องกันและแก้ไขปัญหาการทุจริตและประพฤติมิชอบของเทศบาลตำบลโกรกแก้ว**

จากการวิเคราะห์แผนปฏิบัติการป้องกันและปราบปรามการทุจริต ประจำปีงบประมาณ พ.ศ. 2558 ของเทศบาลตำบลโกรกแก้วแล้ว มีข้อสังเกตในการดำเนินกิจกรรม/โครงการ ดังนี้

3.1 ลักษณะ/รูปแบบของกิจกรรมที่เทศบาลดำเนินการ จะเป็นกิจกรรมที่มีลักษณะที่คล้ายกัน ขึ้นอยู่กับลักษณะบทบาทภารกิจของหน่วยงาน

3.2 การดำเนินกิจกรรมตามแผนปฏิบัติการแผนปฏิบัติการป้องกันและปราบปรามการทุจริต ประจำปีงบประมาณ พ.ศ. 2558 ของเทศบาลตำบล

**-5-**

โกรกแก้ว ของส่วนราชการยังคงมุ่งเน้นการวัดผลเชิงปริมาณ ยังไม่วัดผลเชิงคุณภาพจากผลลัพธ์ที่เกิดขึ้น เนื่องจากผู้รับผิดชอบยังขาดความเข้าใจเรื่องของการจัดทำแผน

**4. ข้อดี ข้อเสีย ปัญหาอุปสรรค ข้อเสนอแนะ ในการดำเนินงาน**

**4.1 ข้อดี**

4.1.1) การจัดทาแผนป้องกันและปราบปรามการทุจริตช่วยกระตุ้นให้เจ้าหน้าที่ของรัฐเกิดความตระหนักในการทางานที่เป็นไปตามระเบียบ ขั้นตอน กฎหมาย และเกิดการติดตามงานอย่างเป็นระบบ

4.1.2) ก่อให้เกิดการปรับปรุงระบบงานให้เหมาะสมเพื่อประโยชน์ของทางราชการและประชาชน

4.1.3) เกิดการพัฒนาสมรรถนะในการทางานของบุคลากรในหน่วยงาน บุคลากรมีความละเอียดรอบคอบในการทางาน ลดความผิดพลาดในการดำเนินการโดยเฉพาะในเรื่องของการจัดซื้อจัดจ้างตามระเบียบพัสดุ

4.1.4) เกิดการสร้างเครือข่ายในการช่วยตรวจสอบการทำงานของภาคราชการ การมีส่วนร่วมของภาคประชาชนและเอกชน ในการตรวจสอบติดตามการทำงานของภาคราชการ

4.1.5) ประชาชนเกิดความมั่นใจในการทำงานของภาคราชการมากขึ้น ลดจานวนการร้องเรียนเพิ่มความโปร่งใสในการปฏิบัติงานและเพิ่มประสิทธิภาพในการทำงานของภาคราชการ

4.1.6) เป็นการเสริมสร้างจิตสำนึกและค่านิยมของเจ้าหน้าที่ของรัฐให้ปฏิบัติงานโดยสุจริตและยึดหลักธรรมาภิบาลในการปฏิบัติงาน เสริมสร้างและป้องกันการทุจริตในหน่วยงานอย่างมีประสิทธิภาพ

4.1.7) เป็นการส่งเสริมให้มีการนำหลักปรัชญาเศรษฐกิจพอเพียงมาใช้ในการปฏิบัติงาน และการดำรงชีวิตของบุคลากรในหน่วยงาน เป็นการสร้างภูมิคุ้มกันและความยั่งยืนของการพัฒนา

4.1.8) เป็นการป้องกันบุคลากรของหน่วยงานราชการมิให้กระทำผิด ซึ่งทำให้เกิดผลในทางปฏิบัติที่ดี โดยเฉพาะเจ้าหน้าที่ที่ต้องเกี่ยวข้องกับผลประโยชน์โดยตรง

4.1.9) เจ้าหน้าที่ของหน่วยงานได้ปฏิบัติหน้าที่ด้วยความรับผิดชอบ ต่อประชาชน มีคุณธรรมจริยธรรม คำนึงถึงประโยชน์ส่วนรวมเป็นที่ตั้ง และมีหลักธรรมาภิบาล

**4.2 ข้อเสีย**

การจัดทำกิจกรรมหรือแผนงานบางอย่าง เป็นการเพิ่มภาระจากการปฏิบัติงานประจำและบุคลากรของหน่วยงานไม่ได้ให้ความสนใจและไม่เล็งเห็นถึงความสำคัญของการจัดทำตัวชี้วัดและยังขาดความรู้ความเข้าใจในแผนงาน

**4.3 ปัญหาอุปสรรค**

4.3.1. การจัดหาวิทยากรที่ดีความรู้และความสามารถในการมาสนับสนุนอบรมเป็นเรื่องที่ยาก ขาดงบประมาณในการสนับสนุน

**-6-**

4.3.2 การจัดอบรม ให้ความรู้ จากหน่วยงานกลาง ทั้งในเรื่องวิชาการและด้านการป้องกันยังมีน้อยไม่ต่อเนื่อง

4.3.3 เครือข่ายในภาคประชาชนบางส่วน ยังขาดความเข้าใจในบทบาทของการตรวจสอบของตนเอง โดยเห็นว่าการป้องกันและปราบปรามการทุจริตเป็นเรื่องของหน่วยงานราชการเท่านั้น

**4.4 ข้อเสนอแนะ**

4.4.1 พัฒนาศักยภาพและปลูกฝังข้าราชการให้มีคุณธรรม จริยธรรม ไม่กระทำการทุจริตประพฤติมิชอบ ให้เป็นรูปธรรมมากขึ้น

4.4.2 พัฒนาระบบประเมินผลการเสริมสร้างธรรมาภิบาลในระดับบุคคล โดยนำผลการประเมินมาใช้ประกอบการพิจารณาความดีความชอบ

4.4.3 เปิดโอกาสให้ประชาชนเข้ามามีส่วนร่วมในการเข้าถึงอำนาจการตัดสินใจ โดยให้ประชาชนมีส่วนร่วมในการตรวจสอบในทุกขั้นตอน อย่างโปร่งใส สมเหตุสมผล

**5.ข้อพิจารณา**

เทศบาลตำบลโกรกแก้ว ได้พิจารณาแล้วพบว่า ในการดำเนินการรายงานผลการปฏิบัติงานตามแผนปฏิบัติการการป้องกันและปราบปรามการทุจริต ประจำปีงบประมาณ พ.ศ.2558 ของเทศบาลตำบลโกรกแก้ว ส่วนราชการต่าง ๆ สามารถดำเนินการไปในบางส่วนแล้ว แต่ยังมีบางส่วนที่ยังไม่ได้ดำเนินการ และผลการปฏิบัติการอาจจะยังไม่บรรลุวัตถุประสงค์เท่าที่ควร ดังนั้นในปีงบประมาณ 2559 จึงคงไว้ซึ่งโครงการเดิมไปก่อนเพื่อให้การปฏิบัติงานมีประสิทธิภาพมากยิ่งขึ้น ในฐานะฝ่ายเลขานุการคณะทำงานจัดทำแผนปฏิบัติการการป้องกันและปราบปรามการทุจริต จะได้นำเสนอประเด็นดังกล่าวให้ที่ประชุมได้พิจารณาเพื่อเป็นข้อมูลในการวิเคราะห์จัดทำแผนปฏิบัติการการป้องกันและปราบปรามการทุจริต ประจำปีงบประมาณ 2559 ต่อไป

นายเทียม ชอบทดกลาง เมื่อฝ่ายเลขาได้อ่านรายงานผลรายงานผลการปฏิบัติงานตามแผนการดำเนินงาน ประธานกรรมการ มาตรการป้องกันและปราบปรามการทุจริต ประจำปีงบประมาณ พ.ศ. 2558

ไปแล้วนั้น ซึ่งการดำเนินการจัดทำโครงการต่างๆ ของเรานั้นก็ถือว่าดำเนินการ

สำเร็จไปหลายประเด็น แต่เนื่องจากให้การดำเนินการนั้นเป็นรูปธรรมชัดเจนมาก ขึ้นจึงยังให้จัดทำตามโครงการเดิมไปก่อนเพื่อให้ต่อเนื่อง แต่หากมีการเปลี่ยนแปลงประการใดเราจึงมาประชุมกันอีกครั้ง ดังนั้นขอให้กรรมการได้เสนอเนื้อหาเกี่ยวกับแผนปฏิบัติการป้องกันและปราบปรามการทุจริต ประจำปีงบประมาณ 2559 เลยครับ

นางสาววรินทร พัชนี เรียนท่านประธานคณะกรรมการและคณะกรรมการทุกท่าน ในการเสนอเนื้อหา กรรมการ ไว้ในแผนนั้นจะต้องมีหลักเกณฑ์และต้องมีเนื้อหาที่เหมาะสม มีโครงการที่จะ

มุ่งเน้นและพัฒนาในทุกๆ ด้านให้มีความโปร่งใส ทั้งในด้านของการพัฒนา บุคลากรและหน่วยงาน เพราะฉะนั้นจึงขอเสนอเนื้อหาที่คิดว่ามีความเหมาะสม ดังนี้

**-7-**

**แผนปฏิบัติการป้องกันและปราบปรามการทุจริต**

**ประจำปีงบประมาณ พ.ศ. 2559**

**1.หลักการและเหตุผล**

รัฐธรรมนูญฉบับปัจจุบันบัญญัติให้รัฐจะต้องให้ความเป็นอิสระแก่องค์กรปกครองส่วนท้องถิ่นโดย ยึดหลักแห่งการปกครองตนเองตามเจตนารมณ์ของประชาชนในท้องถิ่น และส่งเสริมให้องค์กรปกครองส่วนท้องถิ่นเป็นหน่วยงานหลักในการจัดทาบริการสาธารณะ รวมทั้งมีส่วนร่วมในการตัดสินใจแก้ไขปัญหาในระดับพื้นที่ ส่วนการกำกับดูแลองค์กรปกครองส่วนท้องถิ่น จะทำได้เท่าที่จำเป็นตามกรอบที่กฎหมายกำหนด และต้องเป็นไปเพื่อคุ้มครองประโยชน์ของประชาชนในท้องถิ่นหรือประโยชน์ของประเทศโดยรวม

นอกจากนี้ตามกฎหมายว่าด้วยระเบียบบริหารราชการแผ่นดิน กำหนดให้การบริหารราชการซึ่งรวมทั้งราชการบริหารส่วนท้องถิ่นต้องเป็นไปเพื่อประโยชน์สุขของประชาชนตามหลักการบริหารกิจการบ้านเมืองที่ดีและคำนึงถึงการมีส่วนร่วมของประชาชน

เมื่อพิจารณาจากบทบัญญัติของรัฐธรรมนูญและกฎหมายที่เกี่ยวข้องดังกล่าวจะเห็นได้ว่าการบริหารราชการแผ่นดินที่มีองค์กรปกครองส่วนท้องถิ่น ซึ่งเป็นองค์กรหลักในการจัดบริการสาธารณะและแก้ไขปัญหาในระดับท้องถิ่นยังมีปัญหาหลายประการ ที่สำคัญคือปัญหาด้านการบริหารราชการขององค์กรปกครองส่วนท้องถิ่นเอง และปัญหาการกำกับดูแลโดยองค์กรที่มีอำนาจหน้าที่ตามกฎหมาย และด้วยเหตุที่ว่านี้ ได้มีส่วนทำให้การบริหารราชการขององค์กรปกครองส่วนท้องถิ่นส่วนหนึ่งไม่เป็นไปเพื่อก่อให้เกิดประโยชน์สุขแก่ประชาชนในท้องถิ่นอย่างแท้จริง คณะผู้บริหารหรือข้าราชการ พนักงานองค์กรปกครองส่วนท้องถิ่นบางส่วนมีพฤติการณ์ส่อไปในทางที่เอื้อประโยชน์แก่ตนเองหรือพวกพ้องโดยไม่ชอบมีการกระทำในลักษณะที่เป็นการขัดกันแห่งผลประโยชน์ฝ่าฝืนหรือไม่ปฏิบัติตามมาตรฐานจริยธรรม

จากสภาพปัญหาที่พบในองค์กรปกครองส่วนท้องถิ่นตามสื่อสิ่งพิมพ์ หรือสื่อประชาสัมพันธ์จะพบว่าภาพลักษณ์ขององค์กรปกครองส่วนท้องถิ่นมีการทุจริตคอรัปชั่นเป็นจำนวนมาก และมีแนวโน้มเพิ่มขึ้นอย่างต่อเนื่อง ส่งผลให้ประชาชนเกิดความไม่ไว้วางใจการบริหารงานขององค์กรปกครองส่วนท้องถิ่นตามมา

ตามคำสั่งคณะรักษาความสงบแห่งชาติ ที่ 69/2557 เรื่อง มาตรการป้องกันและแก้ไขปัญหาการทุจริตประพฤติมิชอบ ได้กำหนดให้ทุกส่วนราชการและหน่วยงานของรัฐ กำหนดมาตรการหรือแนวทางการป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นมิให้เกิดการทุจริตประพฤติมิชอบได้ ประกอบกับนโยบายของพลเอกประยุทธ์ จันทรโอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ 12 กันยายน 2557

**-8-**

ก็ได้กำหนดให้มีการบริหารราชการแผนดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล

ดังนั้น เพื่อให้การขับเคลื่อนนโยบายของรัฐบาลและคณะรักษาความสงบแห่งชาติ ในการป้องกันและแก้ไขปัญหาการทุจริตประพฤติมิชอบเป็นไปอย่างมีประสิทธิภาพ เทศบาลตำบลโกรกแก้ว จึงได้จัดทำแผนปฏิบัติการป้องกันและปราบปรามการทุจริต ประจำปีงบประมาณ พ.ศ. 2559 และเพื่อให้ทุกหน่วยงาน ในเทศบาลตำบลโกรกแก้ว ใช้เป็นกรอบแนวทางในการดำเนินการป้องกันและปราบปรามการทุจริตของเทศบาลตำบลโกรกแก้ว ทั้งนี้ได้มุ่งเน้นให้การดำเนินการป้องกันและปราบปรามการทุจริตของเทศบาลตำบลโกรกแก้วเป็นไปอย่างต่อเนื่อง สร้างระบบราชการที่มีความโปร่งใสจัดระบบการตรวจสอบและประเมินผลสัมฤทธิ์ตามมาตรฐานคุณธรรม จริยธรรม ความคุ้มค่า เปิดเผยข้อมูลข่าวสาร ปรับปรุงระบบการปฏิบัติงานให้เกิดความโปร่งใส มีประสิทธิภาพและสนับสนุนภาคประชาชนให้มีส่วนร่วมในการรณรงค์ และปลูกจิตสำนึกค่านิยมของสังคมให้ประชาชนร่วมกันต่อต้านการทุจริตประพฤติมิชอบของเจ้าหน้าที่ของรัฐซึ่งเป็นเรื่องที่สอดคล้องกับพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 254๖

ดังนั้นองค์กรปกครองส่วนท้องถิ่นจะต้องเร่งสร้างภาพลักษณ์ ความเชื่อมั่น ให้กับหน่วยงานทั้งภายในและภายนอกองค์กร โดยเฉพาะประชาชนให้ได้เข้ามามีส่วนร่วมในการบริหารงาน การตรวจสอบการทำงานขององค์กรปกครองส่วนท้องถิ่นซึ่งบุคคลที่มีส่วนสำคัญที่จะทำให้องค์กรปกครองส่วนท้องถิ่นปลอดทุจริตหรือการทุจริตมีทิศทางลดน้อยถอยลงย่อมเกิดจากบุคลากรในองค์กรซึ่งประกอบด้วย คณะผู้บริหาร สมาชิกสภาองค์กรปกครองส่วนท้องถิ่น ตลอดจนข้าราชการ พนักงาน เจ้าหน้าที่ขององค์กรปกครองส่วนท้องถิ่นทุกๆตำแหน่งจะต้องมีจิตสำนึกค่านิยมทัศนคติที่ชื่นชมยอมรับหลักคุณธรรมจริยธรรมประกอบหลักการใช้กฎหมาย ระเบียบข้อบังคับในการบริหารหรือการปฏิบัติงานกล่าว โดยสรุปหากองค์กรปกครองส่วนท้องถิ่นได้ยึดหลัก“ธรรมาภิบาล”แล้ว หน่วยงานองค์กรอื่นและประชาชนก็จะเชื่อมั่นและไว้วางใจ ศรัทธาองค์กรปกครองส่วนท้องถิ่นอย่างแน่นอน เทศบาลตำบลโกรกแก้ว อำเภอโนนสุวรรณ จังหวัดบุรีรัมย์ ซึ่งเป็นองค์กรปกครองส่วนท้องถิ่นหนึ่งที่จะเป็นตัวช่วยสร้างภาพลักษณ์หรือการเป็นต้นแบบในด้านการป้องกันการทุจริตเพื่อจะขยายผลไปยังองค์กรปกครองส่วนท้องถิ่นอื่นได้เข้าร่วมการเป็นเครือข่ายในด้านการป้องกันการทุจริตแล้วก็ทำให้ทุกองค์กรปกครองส่วนท้องถิ่นได้ยึดหลักการบริหารงานและการปฏิบัติงานเพื่อประโยชน์สุขของประชาชนอย่างแท้จริง

**วัตถุประสงค์ของการจัดทำแผน**

1. เพื่อให้เทศบาลตำบลโกรกแก้วใช้เป็นกรอบและแนวทางในการขับเคลื่อนมาตรการป้องกันและปราบปรามการทุจริตของเทศบาลตำบลโกรกแก้ว

**-9-**

2. เพื่อส่งเสริม/เสริมสร้างให้บุคลากรของเทศบาลตำบลโกรกแก้วปฏิบัติราชการโดยยึดหลักธรรมาภิบาลมาตรฐานทางคุณธรรม จริยธรรม และการบริหารกิจการบ้านเมืองที่ดี

3. เพื่อส่งเสริมบทบาทการมีส่วนร่วมของภาคประชาชนในการติดตามตรวจสอบการทุจริตประพฤติ มิชอบในภาครัฐ เสริมสร้างและพัฒนาเครือข่ายในการติดตามและตรวจสอบการทุจริตและประพฤติมิชอบในภาครัฐให้ มีความเข้มแข็ง

4. เพื่อให้มีระบบ และกลไกในการป้องกันและตรวจสอบมิให้เกิดการทุจริต หรือการปฏิบัติหน้าที่โดย มิชอบในการปฏิบัติราชการของเทศบาลตำบลโกรกแก้ว

๕. เพื่อให้ทุกภาคส่วนรู้เท่าทัน ร่วมคิดป้องกันการทุจริต โดยมีการพัฒนาศักยภาพและคุณธรรมจริยธรรมของบุคลากรด้านการป้องกันและปราบปรามการทุจริตอย่างทั่วถึง

**เป้าหมาย**

๑. ข้าราชการทั้งฝ่ายการเมืองและฝ่ายประจำของเทศบาลตำบลโกรกแก้ว ตลอดใจประชาชนมีจิตสำนึกในเรื่องของความซื่อสัตย์ สุจริต โปร่งใส เป็นธรรม ไม่ใช้ตำแหน่งหน้าที่ไปในทางที่มิชอบทุกฝ่าย

๒. เทศบาลตำบลโกรกแก้ว มีระบบการปฏิบัติงานที่สามารถป้องกันปัญหาเกี่ยวกับการทุจริตและประพฤติมิชอบของข้าราชการและเจ้าหน้าที่ และสามารถจัดการกับกรณีการทุจริตและประพฤติมิชอบอย่างรวดเร็วโปร่งใสมิให้ข้าราชการอื่นใช้เป็นเยี่ยงอย่าง

๓. หน่วยงานสามารถประสานความร่วมมือในองค์กรและภายนอกองค์กรในการป้องกันและ ปราบปรามการทุจริตภาครัฐ

๔. เทศบาลตำบลโกรกแก้วสามารถพัฒนาระบบและกลไกในการตรวจสอบ ควบคุม และถ่วงดุล การใช้อำนาจให้เหมาะสม

๕. เทศบาลตำบลโกรกแก้วพัฒนาบุคลากรผู้ปฏิบัติหน้าที่ในการป้องกันและปราบปรามการทุจริต

**ประโยชน์ของการจัดทำแผน**

๑. คณะผู้บริหาร/สมาชิกสภาเทศบาล ข้าราชการและเจ้าหน้าที่ของเทศบาลตำบลโกรกแก้ว มีจิตสานึกในการปฏิบัติงานเพื่อประชาชนมีความซื่อสัตย์ สุจริต ปฏิบัติงานด้วยความโปร่งใส

2. ประชาชนมีจิตสานึกในการเห็นประโยชน์ของชุมชนและเฝ้าระวังการทุจริตของเทศบาลตำบลโกรกแก้ว

3. มีระบบการควบคุมและตรวจสอบการปฏิบัติงาน เพื่อให้งานมีประสิทธิภาพและลดโอกาสในการกระทาการทุจริตและประพฤติมิชอบ

4. สร้างระบบในการจัดการกับการทุจริตให้เป็นไปด้วยความรวดเร็ว

5. พัฒนาและเสริมสร้างบุคลากรและหน่วยงานในการต่อต้านและปราบปรามการทุจริต

**-10-**

6. เทศบาลตำบลโกรกแก้วได้รับการยอมรับจากทุกภาคส่วนราชการ ประชาชนในการเป็น อปท. ต้นแบบด้านการป้องกันการทุจริต

**วิสัยทัศน์การพัฒนาของเทศบาลตำบลโกรกแก้ว**

เทศบาลตำบลโกรกแก้ว เป็นบ้านเมืองน่าอยู่ มีความรู้คู่คุณธรรม เกษตรกรรมยั่งยืน หวนคืนงานประเพณีและกีฬา ล้ำหน้าด้วยเศรษฐกิจ มีคุณภาพชีวิตที่ดี ชุมชนเข้มแข็ง สิ่งแวดล้อมดี มีภูมิทัศน์สวยงาม

**พันธกิจการพัฒนาของเทศบาลตำบลโกรกแก้ว**

๑. พัฒนาให้บ้านเมืองน่าอยู่ โดยปรับปรุงและพัฒนาระบบสาธารณูปโภค สาธารณูปการและโครงสร้างพื้นฐาน ให้ได้มาตรฐาน และเพียงพอต่อความต้องการของประชาชน เพื่อรองรับการขยายตัวของเมืองในอนาคต

๒. พัฒนาคุณภาพชีวิตของประชาชน

๓. ส่งเสริมการศึกษาและศิลปวัฒนธรรมประเพณีที่ดีงาม และการกีฬา

๔. พัฒนาศักยภาพของคนให้มีคุณธรรมนำความรู้ ครอบครัวอบอุ่น ชุมชนเข้มแข็ง

๕. จัดการด้านทรัพยากรธรรมชาติและสิ่งแวดล้อมเพื่อการพัฒนาที่ยั่งยืน

๖. ส่งเสริมการประกอบอาชีพของประชากรโดยนำปรัชญาเศรษฐกิจพอเพียงมาใช้

๗. พัฒนาการเมืองท้องถิ่นให้โปร่งใสเป็นประชาธิปไตย เน้นการมีส่วนร่วมของประชาชน พัฒนาระบบบริหารจัดการที่มีธรรมาภิบาล พัฒนาบุคลากรปรับปรุงและพัฒนารายได้ และปรับปรุงอาคารสถานที่ภูมิทัศน์ให้สวยงามน่าอยู่

**จุดมุ่งหมายเพื่อการพัฒนาของเทศบาลตำบลโกรกแก้ว**

๑. พัฒนาให้เป็นเมืองน่าอยู่โดยจัดให้มีระบบสาธารณูปโภค สาธารณูปการและโครงสร้างพื้นฐาน ที่ได้มาตรฐานและเพียงพอต่อความต้องการของประชาชน

๒. พัฒนาระดับคุณภาพชีวิตของประชาชนให้ดีขึ้น

๓. ส่งเสริมให้ประชาชนได้รับการศึกษาอย่างทั่วถึง รวมทั้งปลูกฝังให้มีคุณธรรม จริยธรรม ตลอดจนอนุรักษ์ศิลปวัฒนธรรมประเพณีที่ดีงาม

๔. ประชาชนมีรายได้เพิ่มขึ้น

๕. ประชาชนมีส่วนร่วมในการพัฒนา

๖. พัฒนาสิ่งแวดล้อมอย่างยั่งยืน

๗. พัฒนาการกีฬาของท้องถิ่น

**การปฏิบัติหน้าที่ราชการโดยทุจริต**

ปัจจุบันรัฐบาลได้มุ่งเน้นเรื่องการป้องกันและปราบปรามการทุจริตในภาคราชการ และเสริมสร้างประสิทธิภาพในการปฏิบัติหน้าที่ รวมทั้งปฏิรูประบบบริหารราชการโดยการปรับปรุงคุณภาพข้าราชการในการทำงานโดยเน้นผลงาน

**-11-**

การมีคุณภาพ ความซื่อสัตย์สุจริต การมีจิตสำนึกในการให้บริการประชาชนคำว่า“ทุจริต”หมายความว่า เพื่อแสวงหาประโยชน์ที่มิควรได้โดยชอบด้วยกฎหมายสำหรับตนเองหรือผู้อื่น“ทุจริตต่อหน้าที่” หมายความว่า ปฏิบัติหรือละเว้นการ

ปฏิบัติหน้าที่อย่างใดอย่างหนึ่งในตำแหน่งหรือหน้าที่หรือปฏิบัติหรือละเว้นการปฏิบัติอย่างใดในพฤติกรรมที่อาจทำให้ผู้อื่นเชื่อว่ามีตำแหน่งหรือหน้าที่ทั้งที่ตนมิได้มีตำแหน่งหรือหน้าที่นั้น หรือใช้อำนาจในตำแหน่งหรือหน้าที่ ทั้งนี้เพื่อแสวงหาประโยชน์ที่มิควรได้โดยชอบสำหรับตนเองหรือผู้อื่น

**การปฏิบัติหน้าที่ราชการโดยมิชอบหรือละเว้นการปฏิบัติหน้าที่ราชการโดย**

**มิชอบ**

**“ปฏิบัติหน้าที่ราชการ”** หมายความว่า ได้มีการกระทำลงไปแล้ว

**“ละเว้นการปฏิบัติหน้าที่ราชการ”** หมายความว่า มีหน้าที่ราชการที่ต้องปฏิบัติแต่ผู้นั้นไม่ปฏิบัติหรือ งดเว้นไม่กระทำการตามหน้าที่ การที่ไม่ปฏิบัติหรืองดเว้นไม่กระทำการตามหน้าที่นั้นเป็นความผิดฐานทุจริตต่อหน้าที่ราชการก็ต่อเมื่อได้กระทำโดยเป็นการจงใจที่จะไม่ปฏิบัติการตามหน้าที่โดยปราศจากอำนาจหน้าที่ที่จะอ้างได้ตามกฎหมาย กฎระเบียบหรือข้อบังคับ แต่ถ้าเป็นเรื่องปล่อยปละละเว้นก็ยังถือไม่ได้ว่าเป็นการละเว้นการปฏิบัติหน้าที่ราชการที่จะเป็นความผิดฐานทุจริตต่อหน้าที่ราชการ ส่วนจะเป็นความผิดฐานใดต้องพิจารณาข้อเท็จจริงเป็นเรื่องๆ ไป

**“มิชอบ”** หมายความว่า ไม่เป็นไปตามกฎหมาย ระเบียบของทางราชการ คำสั่งของผู้บังคับบัญชา มติคณะรัฐมนตรี แบบธรรมเนียมของทางราชการหรือทำนองคลองธรรม

**ยุทธศาสตร์ว่าด้วยการป้องกันและแก้ไขปัญหาการทุจริตและประพฤติมิชอบ**

**ของเทศบาลตำบลโกรกแก้ว**

**ยุทธศาสตร์ที่ 1 เสริมสร้างจิตสำนึก ค่านิยม ให้ทุกหน่วยงานของเทศบาลตำบลโกรกแก้วบริหารงานตามหลักธรรมาภิบาล**

**วัตถุประสงค์**

เพื่อส่งเสริมเสริมสร้างจิตสำนึกและค่านิยมให้ทุกหน่วยงานของเทศบาลตำบลโกรกแก้วบริหารงานตามหลักธรรมาภิบาล โดยมีทัศนคติ วิสัยทัศน์ ในการร่วมกันแก้ไขและรับผิดชอบต่อปัญหาการทุจริตและประพฤติมิชอบของเทศบาลตำบลโกรกแก้ว รวมทั้งการรณรงค์ เผยแพร่ ประชาสัมพันธ์ให้ทุกหน่วยงานมีวินัย เคารพกฎหมาย กฎและระเบียบ ที่จะเป็นกลไกในการแก้ไขปัญหาการพัฒนาตลอดจนเป็นการวางรากฐานในการป้องกันและปราบปรามการทุจริตของเทศบาลตำบลโกรกแก้วได้อย่างมีประสิทธิภาพ

**มาตรการ/แนวทางดำเนินงาน**

1. ส่งเสริมการปฏิบัติงานและการดำเนินชีวิตตามหลักปรัชญาเศรษฐกิจพอเพียง

1.1 เสริมสร้างความรู้ความเข้าใจแก่ผู้บริหาร เจ้าหน้าที่และประชาชน ให้ปฏิบัติงานและดำเนินชีวิตตามหลักปรัชญาเศรษฐกิจพอเพียง

**-12-**

1.2 ประยุกต์การนำหลักปรัชญาเศรษฐกิจพอเพียงมาใช้ให้เกิดมรรคผลในทางปฏิบัติ

1.3 ส่งเสริมการเรียนรู้หรือการฝึกอบรมเกี่ยวกับการใช้หลักปรัชญาเศรษฐกิจพอเพียงแก่ทุกหน่วยงาน

2. ส่งเสริมให้เจ้าหน้าที่ทุกระดับได้เรียนรู้และปฏิบัติงานตามหน้าที่ด้วยหลักธรรมาภิบาล

2.1 ส่งเสริมให้เจ้าหน้าที่ของเทศบาลตำบลโกรกแก้ว มีความรู้ ความเข้าใจ รวมทั้งมีการฝึกอบรมเพื่อให้ปฏิบัติงานตามหลักธรรมาภิบาล

2.2 ส่งเสริมให้เจ้าหน้าที่ของเทศบาลตำบลโกรกแก้ว ได้ประพฤติปฏิบัติตนตามมาตรฐานทางคุณธรรมและจริยธรรม

2.3 ควบคุม กำกับ ดูแล การปฏิบัติงาน การประพฤติปฏิบัติตนของเจ้าหน้าที่ของเทศบาลตำบลโกรกแก้ว ให้เป็นไปตามหลักธรรมาภิบาลและมาตรฐานทางคุณธรรมและจริยธรรม

3. ส่งเสริมค่านิยมการยกย่องและเชิดชูความดี ความซื่อสัตย์สุจริต และการต่อต้านการทุจริต โดยให้ยึดถือเป็นค่านิยมกระแสหลักของชาติ

3.1 ส่งเสริมการสร้างแรงจูงใจให้เจ้าหน้าที่ของเทศบาลตำบลโกรกแก้ว ปฏิบัติหน้าที่ราชการด้วยความซื่อสัตย์สุจริต เสียสละเพื่อประโยชน์ส่วนรวม

3.2 รณรงค์ เผยแพร่ ประชาสัมพันธ์ ให้สังคมมีค่านิยม ยกย่อง เชิดชู และเห็นคุณค่าของการประพฤติปฏิบัติตนตามหลักคุณธรรมและจริยธรรม

3.3 ส่งเสริม เชิดชู หน่วยงานหรือบุคคลที่มีผลงานดีเด่นด้านการป้องกันและปราบปรามการทุจริตของเทศบาลตำบลโกรกแก้ว

3.4 ส่งเสริม สนับสนุน ให้ทุกหน่วยงานร่วมกันสร้างค่านิยมในการป้องกันและปราบปรามการทุจริตของเทศบาลตำบลโกรกแก้ว

**ยุทธศาสตร์ที่ 2 บูรณาการระหว่างหน่วยงานในการป้องกันและแก้ไขปัญหาการทุจริตและประพฤติมิชอบ**

**วัตถุประสงค์**

เพื่อประสานความร่วมมือระหว่างหน่วยงานของเทศบาลตำบลโกรกแก้ว ในการป้องกันและแก้ไขปัญหาการทุจริตและประพฤติมิชอบ ส่งเสริมบทบาทและ การมีส่วนร่วมของภาคประชาชนในการติดตาม ตรวจสอบการทุจริตหรือประพฤติ มิชอบในเทศบาลตำบลโกรกแก้ว เสริมสร้างและพัฒนาเครือข่ายภาคประชาชนให้เป็นกลไกในการตรวจสอบ ถ่วงดุล รวมถึงการสร้างหลักประกันความปลอดภัยในการแจ้งข้อมูลหรือเบาะแสในการป้องกันและปราบปรามการทุจริต

**มาตรการ/แนวทางดำเนินงาน**

1. บูรณาการระหว่างหน่วยงานภายในเทศบาลตำบลโกรกแก้วกับองค์กร ทุกภาคส่วนในการป้องกันและแก้ไขปัญหาการทุจริตและประพฤติมิชอบ

1.1 ประสานความร่วมมือทางด้านข้อมูลและการปฏิบัติงานระหว่างเทศบาลตำบลโกรกแก้วกับองค์กรทุกภาคส่วน

**-13-**

1.2 ให้มีการจัดตั้ง “ศูนย์การข่าวกลาง” เพื่อดำเนินการจัดระบบการข่าว เก็บรวบรวมข้อมูลที่เกี่ยวกับการป้องกันและปราบปรามการทุจริตของเทศบาลตำบลโกรกแก้ว ตลอดจนการเชื่อมโยง แลกเปลี่ยนข้อมูลข่าวสารด้าน

การทุจริต หรือประพฤติมิชอบในเทศบาลตำบลโกรกแก้ว จากทุกหน่วยงาน เพื่อนำไปประมวลวิเคราะห์ เพื่อใช้ในการป้องกันและปราบปรามการทุจริตภาครัฐ

1.3 ส่งเสริม สนับสนุน องค์กรและบุคลากรทางด้านสื่อสารมวลชน ให้มีความเข้มแข็งและเป็นอิสระในการทำหน้าที่ตรวจสอบและเผยแพร่ข้อมูลข่าวสารให้สาธารณชนรับทราบ

1.4 ส่งเสริม สนับสนุนให้มีระบบอินเทอร์เน็ตเพื่อทำการเผยแพร่ ประชาสัมพันธ์ในการป้องกันและปราบปรามการทุจริตในเทศบาลตำบลโกรกแก้ว โดยให้มีเว็บบอร์ดเพื่อติดต่อสื่อสารระหว่างกัน

2. ส่งเสริมการมีส่วนร่วมของภาคประชาชนในการติดตาม ตรวจสอบการทุจริตหรือประพฤติมิชอบในเทศบาลตำบลโกรกแก้ว

2.1 เสริมสร้างกระบวนการเรียนรู้เพื่อให้ภาคประชาชนมีความตื่นตัวต่อสภาพปัญหาการทุจริตและประพฤติมิชอบในเทศบาลตำบลโกรกแก้ว

2.2 สร้างและพัฒนาช่องทางในการรับแจ้งข้อมูลหรือเบาะแสให้มีความสะดวกหลากหลายรวมทั้งสร้างหลักประกันความปลอดภัยให้แก่บุคคล หน่วยงานหรือข้อมูลนั้น

2.3 ส่งเสริมสิทธิในการรับรู้และการเข้าถึงข้อมูลข่าวสาร

2.4 กำหนดมาตรการสร้างแรงจูงใจให้แก่ผู้แจ้งข้อมูลหรือเบาะแสให้ได้รับรางวัลตอบแทน

2.5 ให้องค์กรหรือบุคลากรด้านสื่อสารมวลชนเป็นสื่อกลางในการแสวงหาความร่วมมือ เพื่อการป้องกันและปราบปรามการทุจริตในเทศบาลตำบลโกรกแก้ว

**ยุทธศาสตร์ที่ 3 เสริมสร้างความเข้มแข็งในการป้องกันและและแก้ไขปัญหาการทุจริตและประพฤติมิชอบของเทศบาลตำบลโกรกแก้ว**

**วัตถุประสงค์**

มุ่งพัฒนาระบบและกลไกในการตรวจสอบ ควบคุม และถ่วงดุลการใช้อำนาจให้เหมาะสมชัดเจน และมีประสิทธิภาพ ส่งเสริมการกระจายอำนาจสู่ระดับกอง สร้างกลไกความร่วมมือระหว่างหน่วยงานภาครัฐกับภาคเอกชนให้มีศักยภาพในการป้องกันและปราบปรามการทุจริต ปรับปรุง แก้ไข และพัฒนาเทศบัญญัติข้อบังคับที่เอื้อประโยชน์ต่อการทุจริตหรือเป็นอุปสรรคต่อการป้องกันและปราบปรามการทุจริตให้มีประสิทธิภาพ

**มาตรการ/แนวทางดำเนินงาน**

1. พัฒนาระบบในการตรวจสอบ ควบคุม และถ่วงดุลการใช้อำนาจให้เหมาะสม ชัดเจน และมีประสิทธิภาพ

**-14-**

1.1 ให้ทุกหน่วยงานในเทศบาลตำบลโกรกแก้วที่มีพันธกิจด้านการป้องกัน และปราบปรามการทุจริต มีโครงสร้างของหน่วยงานอัตรากำลังการบริหารงานบุคคลและงบประมาณที่เหมาะสมสอดคล้องกับภารกิจและความรับผิดชอบ

1.2 ให้หน่วยงานในเทศบาลตำบลโกรกแก้ว สร้างระบบการตรวจสอบ การบริหารราชการ โดยกำหนดให้แยกอำนาจการบริหารงานออกจากอำนาจการพิจารณาคดี เพื่อสามารถถ่วงดุลหรือยับยั้งอีกอำนาจหนึ่งได้

1.3 สนับสนุนให้มีการตรวจสอบและถ่วงดุลการใช้อำนาจระหว่างหน่วยงาน ของเทศบาลตำบลโกรกแก้วด้วยกันเอง

1.4 ให้หน่วยงานทุกหน่วยงาน ควบคุม กำกับ ติดตาม ประเมินผล การใช้อำนาจในการปฏิบัติงานด้านการป้องกันและปราบปรามการทุจริตด้วยความรวดเร็วต่อเนื่องและเป็นธรรม

2. สร้างกลไกความร่วมมือระหว่างเทศบาลตำบลโกรกแก้วกับภาคเอกชนให้ มีศักยภาพในการป้องกันและปราบปรามการทุจริต

2.1 วางแนวทางและส่งเสริมบทบาทความร่วมมือระหว่างเทศบาลตำบล โกรกแก้วกับภาคเอกชนหรือหน่วยงานตรวจสอบภายนอกในการป้องกันและปราบปรามการทุจริต

**ยุทธศาสตร์ที่ 4 พัฒนาศักยภาพเจ้าหน้าที่ของรัฐ ในการป้องกันและแก้ไขปัญหาการทุจริตและประพฤติมิชอบของเทศบาลตำบลโกรกแก้ว**

**วัตถุประสงค์**

มุ่งพัฒนาสมรรถนะและขีดความสามารถเจ้าหน้าที่ของรัฐในการป้องกันและ ปราบปรามการทุจริตภาครัฐให้สัมฤทธิผลได้อย่างมีประสิทธิภาพ เพื่อแก้ไขสภาพปัญหาการทุจริตให้เป็นระบบอย่างต่อเนื่อง สร้างมาตรฐานทางวิชาชีพให้สามารถร่วมมือหรือประสานการปฏิบัติกับองค์กรทุกภาคส่วน

**มาตรการ/แนวทางดำเนินงาน**

1 พัฒนาสมรรถนะและขีดความสามารถเจ้าหน้าที่ของรัฐในการป้องกันและ ปราบปรามการทุจริต

1.1 กำหนดให้เจ้าหน้าที่ของรัฐต้องรับการฝึกอบรมหลักสูตรด้านการป้องกันและปราบปรามการทุจริตทั้งในและต่างประเทศเพื่อให้มีความเชี่ยวชาญเฉพาะด้านวิชาชีพ

1.2 จัดตั้งศูนย์ข้อมูลความรู้ทางวิชาการเพื่อให้มีกระบวนการเรียนรู้ และการถ่ายทอดความรู้ ตลอดจนให้มีการศึกษาตัวอย่างกรณี (case study)

**-15-**

**ยุทธศาสตร์ที่ 1 เสริมสร้างจิตสำนึก ค่านิยม ให้ทุกหน่วยงานของเทศบาลตำบลโกรกแก้วบริหารงานตามหลักธรรมาภิบาล**

|  |  |  |  |  |  |
| --- | --- | --- | --- | --- | --- |
| **มาตรการ/แนวทางดำเนินการ** | **โครงการ/กิจกรรม** | **ปีงบประมาณ** | | | **หมายเหตุ** |
| **ปี 2559** | **ปี 2560** | **ปี 2561** |
| 1.ส่งเสริมการปฏิบัติงานและการดำเนินชีวิตตามหลักปรัชญาเศรษฐกิจพอเพียง | 1.ฝึกอบรมให้ความรู้ความเข้าใจการดำเนินชีวิตตามหลักปรัชญาเศรษฐกิจพอเพียงให้แก่บุคลากรของเทศบาลตำบลโกรกแก้ว | 5,000 | 5,000 | 5,000 |  |
| 2.ส่งเสริมให้บุคลากรทุกระดับ ได้เรียนรู้และ ปฏิบัติตาม หลักธรรมาภิบาล มีจริยธรรม | 2.1ฝึกอบรมจริยธรรมให้ความรู้ความเข้าใจการปฏิบัติงานตามหลัก ธรรมาภิบาล  2.2จัดทำประกาศประมวลจริยธรรมแก่บุคลากรทั้ง ฝ่ายประจำและฝ่ายการเมือง  2.3จัดทำคู่มือจริยธรรม ข้อบังคับและระเบียบที่เกี่ยวข้องประจำตัว บุคลากรทุกคน | 10,000  -  - | 10,000  -  - | 10,000  -  - | ไม่ใช้งบประมาณ  ไม่ใช้งบประมาณ |
| 3.ส่งเสริมค่านิยมการยกย่องและเชิดชูความดี ความซื่อสัตย์สุจริต | 3.1โครงการคัดเลือกบุคลากรดีเด่น  3.2ประกวดคำขวัญ บทความ ด้านการป้องกันการทุจริต | -  5,000 | -  5,000 | -  5,000 | ไม่ใช้งบประมาณ |

**-16-**

**ยุทธศาสตร์ที่ 2 บูรณาการระหว่างหน่วยงานในการป้องกันและแก้ไขปัญหาการทุจริตและประพฤติมิชอบ**

|  |  |  |  |  |  |
| --- | --- | --- | --- | --- | --- |
| **มาตรการ/แนวทางดำเนินการ** | **โครงการ/กิจกรรม** | **ปีงบประมาณ** | | | **หมายเหตุ** |
| **ปี 2559** | **ปี 2560** | **ปี 2561** |
| 1.บูรณาการระหว่างหน่วยงานในการป้องกันและแก้ไขปัญหาการทุจริตประพฤติ มิชอบ | 1.1 โครงการเทศบาลเคลื่อนที่  1.2 จัดทำตู้ ปณ. และเว็บไซต์ แจ้งเหตุทุจริต  1.3 จัดทำตู้รับฟังความคิดเห็นและแจ้งเหตุทุจริตตามหมู่บ้าน  1.4 จัดตั้งศูนย์รับเรื่องราวร้องทุกข์และศูนย์ดำรงธรรม | 5,000  5,000  5,000  - | 5,000  5,000  5,000  - | 5.000  5,000  5,000  - | ไม่ใช้งบประมาณ |
| 2.ส่งเสริมการมีส่วนร่วมของประชาชน | 2.1 จัดตั้งเครือข่ายการป้องกันและเฝ้าระวังการทุจริตระหว่างชุมชนและองค์การบริหารส่วนตำบล  2.2 จัดกิจกรรมรณรงค์ต่อต้าน การทุจริต  2.3 แต่งตั้งประชาชนร่วมเป็นคณะกรรมการในการดำเนินงานต่างๆ ของเทศบาล  2.4 ฝึกอบรมให้ความรู้ในการตรวจสอบและแจ้งข่าวสารการทุจริตแก่ประชาชน | -  -  -  10,000 | -  -  -  10,000 | -  -  -  10,000 | ไม่ใช้งบประมาณ  ไม่ใช้งบประมาณ  ไม่ใช้งบประมาณ |

**-17-**

**ยุทธศาสตร์ที่ 3 เสริมสร้างความเข้มแข็งในการป้องกันและแก้ไขปัญหาการทุจริตและประพฤติ มิชอบของเทศบาลตำบลโกรกแก้ว**

|  |  |  |  |  |  |
| --- | --- | --- | --- | --- | --- |
| **มาตรการ/แนวทางดำเนินการ** | **โครงการ/กิจกรรม** | **ปีงบประมาณ** | | | **หมายเหตุ** |
| **ปี 2559** | **ปี 2560** | **ปี 2561** |
| 1.จัดทำระบบตรวจสอบ ควบคุมและถ่วงดุลให้เหมาะสม | 1.1จัดกิจกรรมตรวจสอบ ติดตาม ประเมินผลการควบคุมภายใน  1.2การลดความเสี่ยงในการจัดซื้อจัดจ้าง  1.3จัดทำกิจกรรมเผยแพร่ข้อมูลข่าวสารราคากลางประกาศทางเว็บไซด์  1.4จัดทำแผนการจัดซื้อจัดจ้าง แผนการใช้จ่ายเงิน และเผยแพร่ให้ประชาชนทราบ | -  -  -  - | -  -  -  - | -  -  -  - | ไม่ใช้งบประมาณ  ไม่ใช้งบประมาณ  ไม่ใช้งบประมาณ  ไม่ใช้งบประมาณ |
| 2.สร้างกลไกความร่วมมือระหว่างหน่วยงานกับภาคเอกชน | 2.1จัดตั้งศูนย์ข้อมูลข่าวสาร  2.2จัดโครงการเทศบาลตำบล โกรกแก้วพบสื่อมวลชน | -  - | -  - | -  - | ไม่ใช้งบประมาณ  ไม่ใช้งบประมาณ |

**ยุทธศาสตร์ที่ 4 พัฒนาศักยภาพเจ้าหน้าที่รัฐในการป้องกันและแก้ไขปัญหาการทุจริตและประพฤติมิชอบของเทศบาลตำบลโกรกแก้ว**

|  |  |  |  |  |  |
| --- | --- | --- | --- | --- | --- |
| **มาตรการ/แนวทางดำเนินการ** | **โครงการ/กิจกรรม** | **ปีงบประมาณ** | | | **หมายเหตุ** |
| **ปี 2559** | **ปี 2560** | **ปี 2561** |
| 1.พัฒนาสมรรถนะและขีดความสามารถเจ้าหน้าที่รัฐในการป้องกันและแก้ไขปัญหาการทุจริตและประพฤติ มิชอบ | 1.1จัดส่งเจ้าหน้าที่ของเทศบาลเข้าอบรมหลักสูตรการป้องกันและปราบปรามการทุจริตทั้งในและ ต่างประเทศ  1.2จัดทำศูนย์ข้อมูลความรู้กลางด้านการป้องกันและปราบปรามการทุจริต | 10,000  - | 10,000  - | 10,000  - | ไม่ใช้งบประมาณ |

**-18-**

ดังนั้นขอให้คณะกรรมการทุกท่านได้พิจารณาว่าเนื้อหาดังกล่าวมีความเหมาะสมหรือไม่ ซึ่งทุกท่านสามารถเพิ่มเติมเนื้อหาได้เพื่อความเหมาะสมค่ะ

นายจตุพร อังกระโทก เรียนท่านประธานคณะกรรมการและคณะกรรมการทุกท่าน รายละเอียดเนื้อหา

กรรมการ ดังกล่าวมีความเหมาะสมแล้ว ซึ่งพนักงานเทศบาลตำบลโกรกแก้วทุกท่านจะได้

ใช้เป็นหลักในการปฏิบัติงานต่อไป

นายเทียม ชอบทดกลาง มีท่านใดจะเพิ่มเติมเนื้อหาในแผนอีกหรือไม่ เมื่อไม่มีผมขอมติที่ประชุมเห็นชอบ ประธานกรรมการ จัดทำแผนปฏิบัติการป้องกันและปราบปรามการทุจริตของเทศบาลตำบล โกรกแก้ว พ.ศ. 2559 หรือไม่ ถ้าท่านใดเห็นชอบให้จัดทำแผนฯ ขอให้ยกมือ

ด้วยครับ

**มติที่ประชุม มีมติเห็นชอบให้จัดทำจัดทำแผนปฏิบัติการป้องกันและปราบปรามการทุจริตประจำปีงบประมาณ พ.ศ. 2559 ด้วยคะแนนเสียงเป็นเอกฉันท์**

**ระเบียบวาระที่ ๔ เรื่องอื่น ๆ**

นายเทียม ชอบทดกลาง มีท่านใดจะเสนอในเรื่องอื่น ๆ อีกหรือไม่ ถ้าไม่มีก็ขอขอบคุณคณะกรรมการ ฯ ประธานกรรมการ ทุกท่านที่เข้าร่วมประชุมในครั้งนี้ ผมขอปิดการประชุม

**ปิดประชุม** เวลา ๑๑.๓๐ น.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

(ลงชื่อ) ญาณิศา สุขวงกฎ ผู้จดรายงานการประชุม

(นางสาวญาณิศา สุขวงกฎ)

กรรมการ/เลขานุการ

(ลงชื่อ) เทียม ชอบทดกลาง ผู้ตรวจบันทึกการประชุม

(นายเทียม ชอบทดกลาง)

ประธานกรรมการ



ประกาศเทศบาลตำบลโกรกแก้ว

เรื่อง ประกาศใช้แผนปฏิบัติการป้องกันและปราบปรามการทุจริต ประจำปีงบประมาณ พ.ศ. 2559

................................

ด้วย เทศบาลตำบลโกรกแก้ว ได้ตระหนักถึงปัญหาการทุจริตเป็นอย่างยิ่ง ซึ่งการทุจริตนั้นเป็นปัญหาที่ยิ่งใหญ่ที่ทุกองค์กรควรจะให้ความสำคัญ ดังนั้นเพื่อเป็นการขับเคลื่อนมาตรการป้องกันและปราบปรามการทุจริตให้เทศบาลตำบลโกรกแก้วใช้เป็นกรอบและแนวทางในการปฏิบัติงาน และเพื่อให้มาตรการดังกล่าวเป็นไปตามวัตถุประสงค์

เทศบาลตำบลโกรกแก้วได้จัดทำแผนปฏิบัติการป้องกันและปราบปรามการทุจริตประจำปีงบประมาณ พ.ศ.2559 เพื่อใช้เป็นแนวทางในการปฏิบัติงานและเพื่อให้การจัดทำแผนปฏิบัติการป้องกันและปราบปรามการทุจริต ประจำปีงบประมาณ พ.ศ. 2559 เป็นไปตามวัตถุประสงค์ จึงประกาศใช้แผนปฏิบัติการดังกล่าวรายละเอียดแนบท้ายประกาศนี้

จึงประกาศให้ทราบโดยทั่วกัน

ประกาศ ณ วันที่ 15 เดือน ตุลาคม พ.ศ.2558

(ลงชื่อ)

(นายไสว สระปัญญา)

นายกเทศมนตรีตำบลโกรกแก้ว

**รายงานผลการปฏิบัติงานตามแผนปฏิบัติการป้องกันและปราบปรามการทุจริต ประจำปีงบประมาณ พ.ศ. 2558**

**-------------------------------------------**

เทศบาลตำบลโกรกแก้ว ได้มีการจัดทำแผนป้องกันและปราบปรามการทุจริต ประจำปีงบประมาณ พ.ศ.2558 ในเทศบาลตำบลโกรกแก้ว และบัดนี้การดำเนินการตามแผนประจำปี พ.ศ. 2558 ได้สิ้นสุดลงแล้ว จึงขอรายงานผลการดำเนินงาน พร้อมทั้งระบุปัจจัยสนับสนุนปัญหา อุปสรรค ข้อเสนอแนะในการปรับปรุงแผนป้องกันและปราบปรามการทุจริต ประจำปีงบประมาณ พ.ศ. 2558 ดังนี้

**1.ผลการดำเนินงาน**

**ยุทธศาสตร์ที่ 1 แผนงานส่งเสริมจิตสานึก ค่านิยม ให้ทุกหน่วยงานของเทศบาลตำบลโกรกแก้ว บริหารงานตามหลักธรรมาภิบาล ได้ดำเนินการดังนี้**

**กิจกรรมที่ 1** การส่งเสริมการปฏิบัติงานและการดำเนินชีวิตตามหลักปรัชญาเศรษฐกิจพอเพียง

1.1 ฝึกอบรมให้ความรู้ความเข้าใจการดำเนินชีวิตตามหลักปรัชญาเศรษฐกิจพอเพียงให้แก่บุคลากรของเทศบาลตำบลโกรกแก้ว **(ยังไม่ได้ดำเนินการ)**

**กิจกรรมที่ 2** ส่งเสริมให้บุคลากรทุกระดับได้เรียนรู้แลปฏิบัติงานตามหลักธรรมาภิบาล

2.1 ฝึกอบรมให้ความรู้ความเข้าใจการปฏิบัติงานตามหลักธรรมาภิบาล **(ยังไม่ได้ดำเนินการ)**

2.2 จัดทำประกาศประมวลจริยธรรมแก่บุคลากรทั้งฝ่ายประจำและฝ่ายการเมือง **(ดำเนินการแล้ว)**

2.3 จัดทำคู่มือจริยธรรม ข้อบังคับและระเบียบที่เกี่ยวข้องประจำตัวบุคลากร ทุกคน **(ดำเนินการแล้ว)**

**กิจกรรมที่ 3 ส่งเสริมค่านิยมการยกย่องและเชิดชูความดี ความซื่อสัตย์สุจริต**

3.1 โครงการคัดเลือกบุคลากรดีเด่น **(ยังไม่ได้ดำเนินการ)**

3.2 ประกวดคำขวัญ บทความ ด้านการป้องกันการทุจริต **(ยังไม่ได้ดำเนินการ)**

**ยุทธศาสตร์ที่ 2 บูรณาการระหว่างหน่วยงานในการป้องกันและแก้ไขปัญหาการทุจริตและประพฤติมิชอบ**

**กิจกรรมที่ 1** บูรณาการระหว่างหน่วยงานในการป้องกันและแก้ไขปัญหาการทุจริตประพฤติมิชอบ

1.1 โครงการรับฟังความคิดเห็นเวทีประชาคม โดยได้จัดทำเป็นโครงการเทศบาลเคลื่อนที่ เพื่อเสริมสร้างการมีส่วนร่วมของประชาชนในการดำเนินงานของเทศบาลตำบลโกรกแก้วในการเสนอโครงการที่มีความต้องการและมีความเดือดร้อนจำเป็นเร่งด่วนที่ต้องดำเนินการเพื่อนาเข้าแผนพัฒนาท้องถิ่น

1.2 จัดทำตู้ ปณ. และเว็บไซด์ แจ้งเหตุ ทุจริต **(ดำเนินการแล้ว)**

1.3 จัดทำตู้รับฟังความคิดเห็นและแจ้งเหตุทุจริตตามหมู่บ้าน **(ยังไม่ได้ดำเนินการ)**

1.4 จัดตั้งศูนย์รับเรื่องราวร้องทุกข์และศูนย์ดำรงธรรม **(ดำเนินการแล้ว)**

**กิจกรรมที่ 2 ส่งเสริมการมีส่วนร่วมของประชาชน**

2.1จัดตั้งเครือข่ายป้องกันและเฝ้าระวังการทุจริตระหว่างชุมชนและเทศบาลตำบลโกรกแก้ว **(ยังไม่ได้ดำเนินการ)**

2.2 จัดกิจกรรมรณรงค์ต่อต้านการทุจริต **(ยังไม่ได้ดำเนินการ)**

**-2-**

2.3 แต่งตั้งประชาชนร่วมเป็นคณะกรรมการในการดำเนินงานต่างๆ ของเทศบาล **(ดำเนินการแล้ว)**

**ยุทธศาสตร์ที่ 3 เสริมสร้างความเข้มแข็งในการป้องกันและแก้ไขปัญหาการทุจริตและ**

**ประพฤติมิชอบของเทศบาลตำบลโกรกแก้ว**

**กิจกรรมที่ 1** จัดกิจกรรมตรวจสอบ ติดตาม ประเมินผลการควบคุมภายในลดความเสี่ยงในการจัดซื้อจัดจ้าง การส่งเสริมประสิทธิภาพการดำเนินงาน ด้านการจัดระบบการควบคุมภายในและการบริหารความเสี่ยง จัดทำระบบตรวจสอบ ควบคุมและถ่วงดุลให้เหมาะสม ดังนี้

1.1กำหนดมาตรฐานการควบคุมภายใน

-เทศบาลตำบลโกรกแก้ว ได้ดำเนินการตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ. 2544 ข้อ 6 กำหนดให้ผู้รับตรวจรายงานต่อคณะกรรมการตรวจเงินแผ่นดิน ผู้กำกับดูแล และคณะกรรมการตรวจสอบเกี่ยวกับการควบคุมภายในอย่างน้อยปีละหนึ่งครั้งภายในเก้าสิบวันนับจากวันสิ้นปีงบประมาณหรือปีปฏิทิน

1.2ประเมินการจัดวางระบบการควบคุมภายใน

-เทศบาลตำบลโกรกแก้ว ได้ดำเนินการประเมินผลการควบคุมภายในสำหรับงวดตั้งแต่วันที่ 1 ตุลาคม 2547 ถึงวันที่ 30 กันยายน 2558 ตามแนวทางการติดตามประเมินผลการควบคุมภายในของคณะกรรมการตรวจเงินแผ่นดิน

1.3 เทศบาลตำบลโกรกแก้ว มีการสร้างความโปร่งใสในการจัดซื้อจัดจ้าง โดยมีการจัดซื้อจัดจ้างผ่านระบบอิเล็กทรอนิกส์และระบบ GFMIS มีการเปิดเผยผลการดำเนินการจัดซื้อจัดจ้างของเทศบาลตำบลโกรกแก้ว เผยแพร่ผ่านศูนย์ข้อมูลข่าวสาร ([www.Krokkaew.go.th](http://www.Krokkaew.go.th).) อย่างต่อเนื่องได้จัดทำกิจกรรมเผยแพร่ข้อมูลข่าวสารราคากลาง โดยประกาศ ณ บอร์ดประชาสัมพันธ์ของสำนักงานเทศบาลตำบลโกรกแก้ว และเว็บไซด์

1.4 เทศบาลตำบลโกรกแก้ว ได้จัดทำแผนการจัดซื้อจัดจ้าง แผนการใช้จ่ายเงิน และเผยแพร่ให้ประชาชนทราบผ่านศูนย์ข้อมูลข่าวสาร ([www.Krokkaew.go.th](http://www.Krokkaew.go.th).) โดยประกาศ ณ บอร์ดประชาสัมพันธ์ของสำนักงานเทศบาลตำบลโกรกแก้ว และเว็บไซด์

**กิจกรรมที่ 2** สร้างกลไกความร่วมมือระหว่างหน่วยงานกับภาคเอกชน

2.1 จัดตั้งศูนย์ข้อมูลข่าวสาร

- เทศบาลตำบลโกรกแก้ว ได้จัดตั้งศูนย์ข้อมูลข่าวสารเพื่อให้บริการแก่ผู้มาขอรับบริการข้อมูลข่าวสารต่างๆ และมีการเปิดเผยข้อมูลข่าวสารเพื่อให้ประชาชนได้ร่วมตรวจสอบการดำเนินงานของภาครัฐ ปรากฏว่าไม่มีประชาชนเข้ามาตรวจสอบการดำเนินงานของเทศบาลตำบลโกรกแก้ว **(ดำเนินการแล้ว)**

2.2 จัดโครงการเทศบาลตำบลโกรกแก้วพบสื่อมวลชน **(ยังไม่ได้ดำเนินการ)**

**ยุทธศาสตร์ที่ 4 พัฒนาศักยภาพเจ้าหน้าที่ของรัฐ ในการป้องกันและแก้ไขปัญหาการทุจริตและประพฤติ มิชอบของเทศบาลตำบลโกรกแก้ว**

**กิจกรรมที่ 1** จัดส่งเจ้าหน้าที่ของเทศบาลเข้าอบรมหลักสูตรการป้องกันและปราบปรามการทุจริตทั้งในและต่างประเทศ **(ยังไม่ได้ดำเนินการ)**

**กิจกรรมที่ 2** จัดทำศูนย์ข้อมูลความรู้กลางด้านการป้องกันและปราบปรามการทุจริต โดยลงเว็บไซด์เทศบาลตำบลโกรกแก้ว ให้แต่ละส่วนราชการได้ศึกษาตลอดจนประชาชนสามารถเข้ามาศูนย์ข้อมูลความรู้กลางด้านการป้องกันและปราบปรามการทุจริตได้

-**3-**

**2. ปัจจัยสนับสนุน** ในการดำเนินกิจกรรมต่าง ๆ ตามแผนปฏิบัติการฯ มีปัจจัยในการสนับสนุนและผลักดันในการดำเนินการประสบความสำเร็จ ดังนี้

1) ตัวชี้วัดนี้เป็นตัวชี้วัดตามคำรับรองฯ ของหน่วยงาน จึงถือเป็นนโยบายสำคัญ ผู้บริหารและเจ้าหน้าที่จึงให้ความสำคัญในการดำเนินงาน

2) เทศบาลตำบลโกรกแก้ว มีการสร้างกลไกของข้อมูลข่าวสารให้เกิดความโปร่งใส โดยมีการจัดตั้งศูนย์ข้อมูลข่าวสารของเทศบาลตำบลโกรกแก้ว

3) มีการเผยแพร่ข้อมูลทาง Web site และของเทศบาลตำบลโกรกแก้วมากขึ้น

**3. วิเคราะห์แผนปฏิบัติการป้องกันและแก้ไขปัญหาการทุจริตและประพฤติมิชอบของเทศบาลตำบล โกรกแก้ว**

จากการวิเคราะห์แผนปฏิบัติการป้องกันและปราบปรามการทุจริต ประจำปีงบประมาณ พ.ศ.2558 ของเทศบาลตำบลโกรกแก้วแล้ว มีข้อสังเกตในการดำเนินกิจกรรม/โครงการ ดังนี้

3.1 ลักษณะ/รูปแบบของกิจกรรมที่เทศบาลดำเนินการ จะเป็นกิจกรรมที่มีลักษณะที่คล้ายกัน ขึ้นอยู่กับลักษณะบทบาทภารกิจของหน่วยงาน

3.2 การดำเนินกิจกรรมตามแผนปฏิบัติการแผนปฏิบัติการป้องกันและปราบปรามการทุจริต ประจำปีงบประมาณ พ.ศ.2558 ของเทศบาลตำบลโกรกแก้ว ของส่วนราชการยังคงมุ่งเน้นการวัดผลเชิงปริมาณ ยังไม่วัดผลเชิงคุณภาพจากผลลัพธ์ที่เกิดขึ้น เนื่องจากผู้รับผิดชอบยังขาดความเข้าใจเรื่องของการจัดทำแผน

**4. ข้อดี ข้อเสีย ปัญหาอุปสรรค ข้อเสนอแนะ ในการดำเนินงาน**

**4.1 ข้อดี**

4.1.1) การจัดทำแผนป้องกันและปราบปรามการทุจริตช่วยกระตุ้นให้เจ้าหน้าที่ของรัฐเกิดความตระหนักในการทางานที่เป็นไปตามระเบียบ ขั้นตอน กฎหมาย และเกิดการติดตามงานอย่างเป็นระบบ

4.1.2) ก่อให้เกิดการปรับปรุงระบบงานให้เหมาะสมเพื่อประโยชน์ของทางราชการและประชาชน

4.1.3) เกิดการพัฒนาสมรรถนะในการทำงานของบุคลากรในหน่วยงาน บุคลากรมีความละเอียดรอบคอบในการทำงาน ลดความผิดพลาดในการดำเนินการโดยเฉพาะในเรื่องของการจัดซื้อจัดจ้างตามระเบียบพัสดุ

4.1.4) เกิดการสร้างเครือข่ายในการช่วยตรวจสอบการทำงานของภาคราชการ การมีส่วนร่วมของภาคประชาชนและเอกชน ในการตรวจสอบติดตามการทำงานของภาคราชการ

4.1.5) ประชาชนเกิดความมั่นใจในการทำงานของภาคราชการมากขึ้น ลดจำนวนการร้องเรียนเพิ่มความโปร่งใสในการปฏิบัติงานและเพิ่มประสิทธิภาพในการทำงานของภาคราชการ

4.1.6) เป็นการเสริมสร้างจิตสำนึกและค่านิยมของเจ้าหน้าที่ของรัฐให้ปฏิบัติงานโดยสุจริตและ ยึดหลักธรรมาภิบาลในการปฏิบัติงาน เสริมสร้างและป้องกันการทุจริตในหน่วยงานอย่างมีประสิทธิภาพ

4.1.7) เป็นการส่งเสริมให้มีการนำหลักปรัชญาเศรษฐกิจพอเพียงมาใช้ในการปฏิบัติงาน และการดำรงชีวิตของบุคลากรในหน่วยงาน เป็นการสร้างภูมิคุ้มกันและความยั่งยืนของการพัฒนา

4.1.8) เป็นการป้องกันบุคลากรของหน่วยงานราชการมิให้กระทำผิด ซึ่งทำให้เกิดผลในทางปฏิบัติที่ดี โดยเฉพาะเจ้าหน้าที่ที่ต้องเกี่ยวข้องกับผลประโยชน์โดยตรง

4.1.9) เจ้าหน้าที่ของหน่วยงานได้ปฏิบัติหน้าที่ด้วยความรับผิดชอบต่อประชาชน มีคุณธรรมจริยธรรม คำนึงถึงประโยชน์ส่วนรวมเป็นที่ตั้ง และมีหลักธรรมาภิบาล

**-4-**

**4.2 ข้อเสีย**

การจัดทำกิจกรรมหรือแผนงานบางอย่าง เป็นการเพิ่มภาระจากการปฏิบัติงานประจำและบุคลากรของหน่วยงานไม่ได้ให้ความสนใจและไม่เล็งเห็นถึงความสำคัญของการจัดทำตัวชี้วัดและยังขาดความรู้ความเข้าใจในแผนงาน

**4.3 ปัญหาอุปสรรค**

4.3.1. การจัดหาวิทยากรที่ดีความรู้และความสามารถในการมาสนับสนุนอบรมเป็นเรื่องที่ยาก ขาดงบประมาณในการสนับสนุน

4.3.2 การจัดอบรม ให้ความรู้ จากหน่วยงานกลาง ทั้งในเรื่องวิชาการและด้านการป้องกันยังมีน้อยไม่ต่อเนื่อง

4.3.3 เครือข่ายในภาคประชาชนบางส่วน ยังขาดความเข้าใจในบทบาทของการตรวจสอบของตนเอง โดยเห็นว่าการป้องกันและปราบปรามการทุจริตเป็นเรื่องของหน่วยงานราชการเท่านั้น

**4.4 ข้อเสนอแนะ**

4.4.1 พัฒนาศักยภาพและปลูกฝังข้าราชการให้มีคุณธรรม จริยธรรม ไม่กระทำการทุจริตประพฤติมิชอบ ให้เป็นรูปธรรมมากขึ้น

4.4.2 พัฒนาระบบประเมินผลการเสริมสร้างธรรมาภิบาลในระดับบุคคล โดยนำผลการประเมิน มาใช้ประกอบการพิจารณาความดีความชอบ

4.4.3 เปิดโอกาสให้ประชาชนเข้ามามีส่วนร่วมในการเข้าถึงอำนาจการตัดสินใจ โดยให้ประชาชนมีส่วนร่วมในการตรวจสอบในทุกขั้นตอน อย่างโปร่งใส สมเหตุสมผล

**5.ข้อพิจารณา**

เทศบาลตำบลโกรกแก้ว ได้พิจารณาแล้วพบว่า ในการดำเนินการรายงานผลการปฏิบัติงานตามแผนปฏิบัติการการป้องกันและปราบปรามการทุจริต ประจำปีงบประมาณ พ.ศ.2558 ของเทศบาลตำบลโกรกแก้ว ส่วนราชการต่าง ๆ สามารถดำเนินการไปในบางส่วนแล้ว แต่ยังมีบางส่วนที่ยังไม่ได้ดำเนินการ และผลการปฏิบัติการอาจจะยังไม่บรรลุวัตถุประสงค์เท่าที่ควร ดังนั้นในปีงบประมาณ 2559 จึงคงไว้ซึ่งโครงการเดิมไปก่อนเพื่อให้การปฏิบัติงานมีประสิทธิภาพมากยิ่งขึ้น ในฐานะฝ่ายเลขานุการคณะทำงานจัดทำแผนปฏิบัติการการป้องกันและปราบปรามการทุจริต จะได้นำเสนอประเด็นดังกล่าวให้ที่ประชุมได้พิจารณาเพื่อเป็นข้อมูลในการวิเคราะห์จัดทำแผนปฏิบัติการการป้องกันและปราบปรามการทุจริต ประจำปีงบประมาณ 2559 ต่อไป